
PREAMBULA

Zadávanie tejto zákazky sa riadi právnym poriadkom platným v Slovenskej republike účinným ku dňu vyhlásenia tohto verejného obstarávania, vzťahujúcim sa na zadávanie podlimitných zákaziek a opísaný predmet zákazky. Tieto súťažné podklady tvoria obsahový rámec pre prípravu ponuky v tomto verejnom obstarávaní v súlade s § 49 ods.1 písm a)  a § 42 zákona č. 343/2015  Z. z. o verejnom obstarávaní a o zmene a doplnení niektorých zákonov  (ďalej len „zákon o verejnom obstarávaní“).
Pri zadávaní tejto zákazky sú verejný obstarávateľ, zájemcovia a uchádzači povinný riadiť sa výkladovými stanoviskami, rozhodovacou praxou a metodickými usmerneniami Úradu pre verejné obstarávanie  (ďalej len „ÚVO“) dostupnými na interentovom sídle ÚVO s elektronickou adresou www.uvo.gov.sk. 
Zadávaciu dokumentáciu v tomto verejnom obstarávaní tvoria všetky dokumenty a informácie potrebné  na vypracovanie ponúk (ďalej aj „zadávacia dokumentácia“). 


ODDIEL  A.1  POKYNY PRE UCHÁDZAČOV/ZÁUJEMCOV

1  IDENTIFIKÁCIA VEREJNÉHO OBSTARÁVATEĽA

[bookmark: _Hlk183591951]Názov organizácie:	           	Obec Nitrica
so sídlom: 				Nitrica 489, 972 22 Nitrica
IČO: 				00318329
konajúci: 			Ing. Miroslav Jemala, starosta
Bankové spojenie:		Prima banka a.s.
Číslo účtu (formát IBAN):  		SK98 5600 0000 0090 0025 4001
Kontakt: 				 0905 319 172
E-mail: 		       starosta@obecnitrica.sk

Verejný obstarávateľ podľa § 7 ods. 1 písm. b) 

2 PREDMET ZÁKAZKY

2.1 Názov zákazky Obytný súbor Školská.

2.2 Stručný opis predmetu zákazky:
Predmetom zákazky je vypracovanie projektovej dokumentácie, poskytnutie služieb inžinierskej činnosti a uskutočnenie stavebných prác pre realizáciu diela novostavby komplexu troch bytových domov v obci Nitrica.

2.3 Rozsah zákazky je daný aj jej predpokladanou hodnotou určenou podľa § 6 zákona o verejnom obstarávaní:
        Predpokladaná hodnota zákazky (bez DPH)  4 092 291,38 EUR bez DPH.

2.4 Spoločný slovník obstarávania (CPV):
Hlavný slovník:    
  Hlavný predmet :  	45000000-7 Stavebné práce

3. ROZDELENIE ZÁKAZKY    

3.1 Zákazka  nie je rozdelená na časti v nadväznosti na § 28 zákona o verejnom obstarávaní. 
3.2 Predmet zákazky je rozdelený na časti podľa charakteru jednotlivých požadovaných stavebných prác.   
3.3 Uchádzač je povinný predložiť ponuku na celú zákazku. Túto povinnosť verejný obstarávateľ určuje ako požiadavku na predmet zákazky, ktorej splnenie vyhodnotí podľa § 53 ods. 1 zákona o verejnom obstarávaní.  
4. VARIANTNÉ RIEŠENIE

4.1 Verejný obstarávateľ neumožňuje predloženie variantných riešení. 

5. MIESTO REALIZÁCIE PREDMETU ZÁKAZKY

5.1 Miestom realizácie predmetu zákazky je obec Nitrica, okres Prievidza, Trenčiansky kraj.
6. ZMLUVNÝ VZŤAH, JEHO TRVANIE A LEHOTA USKUTOČNENIA

6.1 Verejný obstarávateľ uzavrie na základe tohto verejného obstarávania  zmluvu o dielo podľa ustanovenia   § 536 a nasl. zákona č. 513/1991 Zb. Obchodný zákonník v znení neskorších predpisov v súlade s § 56 zákona o verejnom obstarávaní (ďalej aj „zmluva“) s účinnosťou dohodnutou  podľa § 47a ods. 2 zákona č. 40/1964 Zb. Občiansky zákonník z dôvodu spôsobu financovania tejto zákazky uvedeného v bode 7 ods. 7.1. týchto súťažných podkladov.Zmluva nadobudne účinnosť nasledujúci deň po dni zverejnenia a kumulatívne po pridelení finančných prostriedkov.
6.2 Lehota dodania predmetu zákazky: Lehota vypracovania projektovej dokumentácie v rozsahu pred odoslaním k vyjadreniam dotknutých orgánov v rámci stavebného konania je najneskôr do 40 pracovných dní od účinnosti zmluvy. Lehota výstavby je jedným z kritérií na vyhodnotenie ponúk.
6.3 Lehota výstavby je neaukčné kritérium. Lehota dokončenia stavby je najneskôr do 24 mesiacov, reálne vecne a stavebne ukončené dielo (kolaudáciou alebo povolením o predčasnom užívaní stavby).
6.4 Zmluva o dielo bude uzavretá na dobu určitú. Začiatok realizácie diela je v deň odovzdania staveniska.
6.5 Podrobné vymedzenie zmluvných podmienok je uvedené v oddiele súťažných podkladov označenom ako  B.3 Obchodné podmienky dodania predmetu zákazky, vrátane oddielu súťažných podkladov označeného ako B.1 Opis predmetu zákazky a oddielu súťažných podkladov označeného ako  B.2 Spôsob určenia ceny.
7. FINANCOVANIE  ZÁKAZKY
7.1. Zákazka bude financovaná z prostriedkov Štátneho fondu rozvoja bývania a z vlastných finančných prostriedkov verejného obstarávateľa, formou bezhotovostného platobného styku. Zhotoviteľ je oprávnený vystaviť faktúry mesačne na základe schválených súpisov vykonaných prác. Konečná faktúra bude zhotoviteľom vystavená do 14 dní odo dňa podpísania protokolu o odovzdaní a prevzatí celého diela. Verejný obstarávateľ si vyhradzuje neprijať takú finančnú ponuku, ktorej výška na dodanie predmetu zmluvy je vyššia ako limit výdavkov pre oprávnené aktivity určený v schválených dokumentoch.
7.2. Ak realizácia predmetu zákazky podlieha aj schváleniu procesu verejného obstarávania zo strany Poskytovateľa, verejný obstarávateľ si vyhradzuje právo zrušiť použitý postup zadávania zákazky alebo neuzatvoriť zmluvu s úspešným uchádzačom, pokiaľ nebude proces verejného obstarávania Poskytovateľom schválený, a to v súlade s § 57 ods. 2 zákona o verejnom obstarávaní. Verejný obstarávateľ si zároveň vyhradzuje právo odstúpiť od uzavretej zmluvy v prípade, že po uzavretí zmluvy nebude proces verejného obstarávania Poskytovateľom schválený
7.3. Lehota splatnosti faktúr je určená na 30 kalendárnych dní odo dňa doručenia príslušnej faktúry verejnému obstarávateľovi obsahujúcej všetky náležitosti podľa právneho poriadku platného v Slovenskej republike. 
7.4. Verejný obstarávateľ neposkytuje na plnenie predmetu zákazky preddavky ani zálohy.
7.5. Ďalšie podrobnosti financovania predmetu zákazky sú uvedené v návrhu zmluvy, ktorá tvorí Prílohu č.1 týchto súťažných podkladov.

8. LEHOTA VIAZANOSTI PONUKY

8.1. Uchádzač je svojou ponukou viazaný od uplynutia lehoty na predkladanie ponúk nie dlhšie ako 12 mesiacov od uplynutia lehoty na predkladanie ponúk podľa § 46 zákona.

9. SUBJEKTY VEREJNÉHO OBSTARÁVANIA

9.1. Na tomto verejnom obstarávaní sa môžu zúčastniť nasledovné subjekty: záujemca, uchádzač, skupina dodávateľov, subdodávateľ, osoba, ktorej finančné zdroje a/alebo technické alebo odborné kapacity uchádzač využije. 
9.2. Záujemcom je podľa § 2 ods. 5 písm. b) zákona o verejnom obstarávaní  hospodársky subjekt, ktorý má záujem 
o účasť vo verejnom obstarávaní. 
9.3. Hospodárskym subjektom podľa § 2 ods. 5 písm. a) zákona o verejnom obstarávaní, relevantným pre tento postup zadávania zákazky, je fyzická osoba, právnická osoba alebo skupina takýchto osôb, ktorá na trhu uskutočňuje stavebné práce alebo poskytuje služby požadované verejným obstarávateľom v týchto súťažných podkladoch. 
9.4. Uchádzačom hospodársky subjekt, ktorý predložil ponuku v tomto verejnom obstarávaní.
9.5. Subdodávateľom hospodársky subjekt, ktorý uzavrie alebo uzavrel s úspešným uchádzačom v tomto verejnom obstarávaní  písomnú odplatnú zmluvu na plnenie určitej časti predmetu zákazky a ktorý plní podmienky uvedené 
v  § 11 ods. 1 a v § 41 ods. 1 písm. b) zákona o verejnom obstarávaní. 
9.6. Ponuku môže predložiť uchádzač, ktorým je fyzická osoba, právnická osoba alebo skupina takýchto osôb, ktorá má oprávnenie na trhu uskutočňovať stavebné práce a poskytovať služby  opísané v predmete zadávanej zákazky, t. j. má požadovaný predmet zákazky uvedený v predmete svojej činnosti (charakter predmetu činnosti musí byť uskutočňovanie stavebných prác, resp. poskytnutie požadovaných služieb) zapísanom v príslušnom relevantnom dokumente, resp. registri.
9.7. Ponuku v tomto verejnom obstarávaní môže predložiť aj skupina dodávateľov. Skupina dodávateľov  podľa § 37 ods. 2 zákona o verejnom obstarávaní nemusí vytvoriť právnu formu na účely účasti v tomto verejnom obstarávaní. Verejný obstarávateľ vyžaduje vytvorenie právnej formy napr. podľa § 829 zákona č. 40/1964 Zb. Občianskeho zákonníka, ak ponuka skupiny dodávateľov bude v tomto verejnom obstarávaní prijatá nakoľko vytvorenie právnej formy je potrebné z dôvodu riadneho plnenia zmluvy s ohľadom na charakter a prepojenosť požadovaných stavebných prác a služieb vo vzťahu k zodpovednosti voči verejnému obstarávateľovi za požadované zmluvné plnenie a predpokladov na vymožiteľnosť zmluvných povinností. Požadovanú právnu formu je skupina dodávateľov povinná vytvoriť pred uzavretím zmluvy v rámci poskytovania súčinnosti pri uzavretí zmluvy podľa § 56 ods. 8 až 13  zákona o verejnom obstarávaní. 
10. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI A/ALEBO UCHÁDAČMI A ZVEREJNENIE INFORMÁCIÍ

10.1 Komunikácia a výmena informácií medzi verejným obstarávateľom a uchádzačmi/záujemcami bude prebiehať  elektronicky podľa § 20 zákona o verejnom obstarávaní prostredníctvom komunikačného rozhrania elektronickej platformy IS EPVO. Tento spôsob komunikácie sa týka akejkoľvek komunikácie a podaní medzi vereným obstarávateľom a uchádzačmi/záujemcami.
10.2 Na zabezpečenie riadneho priebehu verejného obstarávania môže verejný obstarávateľ kedykoľvek v priebehu vyhodnocovania písomne požiadať uchádzača o predloženie dokladov a dokumentov predložených elektronicky, ktoré neboli originálne vydané ako elektronické doklady a dokumenty, v listinnej forme a to originál, resp. úradne overenú kópiu takýchto dokladov a dokumentov v lehote nie kratšej ako 5 pracovných dní.
10.3 Všetky žiadosti verejného obstarávateľa bude v súlade so zákonom o verejnom obstarávaní doručovať verejný obstarávateľ (ak to bude v danom prípade relevantné) prostredníctvom funkcionality IS EPVO do elektronického konta uchádzača vytvoreného v IS EPVO. Odpovede na žiadosti bude verejnému obstarávateľovi doručovať uchádzač prostredníctvom funkcionality IS EPVO. Oznámenie o vylúčení uchádzača, oznámenie o vylúčení ponuky uchádzača, zápisnica z otvárania ponúk, informáciu o výsledku vyhodnotenia ponúk, oznámenie o zrušení verejného obstarávania bude verejný obstarávateľ doručovať (ak to bude v danom prípade relevantné) prostredníctvom funkcionality IS EPVO do elektronického konta uchádzača vytvoreného v IS EPVO.
10.4 Všetky dokumenty potrebné na vypracovanie ponuky, na preukázanie splnenia podmienok účasti, vrátane ich doplnení a/alebo zmien uverejní verejný obstarávateľ vo svojom profile na webovej stránke Úradu pre verejné obstarávanie a poskytne k týmto dokumentom bezplatne neobmedzený, úplný a priamy prístup prostredníctvom elektronických prostriedkov.
10.5 Zrejňovanie informácií v tomto verejnom obstarávaní sa riadi podľa § 22 zákona o verejnom obstarávaní.
10.6 Verejný obstarávateľ bude komunikovať v tomto verejnom obstarávaní iba v štátnom, t. j. slovenskom jazyku.
10.7 Verejný obstarávateľ pri komunikácií elektronicky prostredníctvom IS EPVO stanovuje, že moment odoslania dokumentu sa považuje za moment jeho doručenia adresátovi.
10.8 V prípade, ak záujemca alebo uchádzač nedodrží elektronický spôsob komunikácie pri predložení ponuky, bude jeho ponuka z verejného obstarávania vylúčená

11. VYSVETLENIE/ DOPLNENIE SÚŤAŽNÝCH PODKLADOV

11.1 Vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom podľa § 108 zákona, najneskôr však 3 pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
11.2 Odpoveď na každú požiadavku o vysvetlenie podkladov predloženú zo strany ktoréhokoľvek záujemcu verejný obstarávateľ preukázateľne oznámi bezodkladne všetkým záujemcom cez komunikačné rozhranie v IS EPVO,  najneskôr do 3 pracovných dní od doručenia žiadosti o vysvetlenie  a vysvetlenie zároveň zverejní v profile verejného obstarávateľa.
11.3 Verejný obstarávateľ môže doplniť resp. opraviť informácie uvedené v súťažných podkladoch, ktoré preukázateľne oznámi súčasne všetkým záujemcom najneskôr 3 pracovné  dní pred uplynutím lehoty na predkladanie ponúk a doplnenie zároveň zverejní v profile verejného obstarávateľa. 
11.4 Vysvetľovanie informácií uvedených vo výzve na predkladanie ponúk alebo v súťažných podkladoch alebo v inej sprievodnej dokumentácii sa bude uskutočňovať spôsobom a v lehotách podľa § 108 zákona o verejnom obstarávaní, ak o vysvetlenie požiada dostatočne vopred. Ak bude nutné, verejný obstarávateľ podľa obsahu a povahy žiadosti o vysvetlenie rozhodne podľa § 21 ods. 4 písm. a) zákona o verejnom obstarávaní o primeranom predĺžení lehoty na predkladanie ponúk. Verejný obstarávateľ primerane predĺži lehotu na predkladanie ponúk aj v prípade, ak v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu. Pre doručenie žiadosti o vysvetlenie podľa bodu 10.1 je pre uplynutie lehoty na doručenie žiadosti o vysvetlenie rozhodujúci serverový čas uvedený v IS EPVO. 
11.5 Plynutie zákonných lehôt v prípade doručovania žiadostí o vysvetlenie, doručenia výzvy na predloženie dokladov resp. oznámenia o vylúčení  zaslaných verejným obstarávateľom ktorémukoľvek z uchádzačov, je odo dňa odoslania správy elektronickou platformou systému IS EPVO. Pod pojmom „doručenie“ sa myslí, kedy bola správa doručená uchádzačovi do systému IS EPVO  a nie kedy si ju uchádzač prečítal.


12. OBHLIADKA MIESTA DODANIA PREDMETU ZÁKAZKY
      
Obhliadka miesta - umiestnenia stavby a miesta realizácie stavebných prác je verejným obstarávateľom odporúčaná. Pre potreby záujmu o obhliadku je potrebné požiadať prostredníctvom e-mailu na adresu starosta@obecnitrica.sk
13. JAZYK PONUKY

13.1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku a môžu sa predkladať aj v českom jazyku podľa § 20 ods. 20 zákona o verejnom obstarávaní
13.2. Ak je doklad alebo dokument vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka. Ak sa zistí rozdiel v ich obsahu dokladu alebo dokumentu, rozhodujúci je úradný preklad do štátneho jazyka.

14. MENA A CENY UVÁDZANÉ V PONUKE

1. Uchádzačom navrhovaná cena v ponuke bude vyjadrená v mene EURO.
1. Navrhovaná cena bude spracovaná podľa časti súťažných podkladov B.2 Spôsob určenia ceny.
1. Pre potreby tohto verejného obstarávania je určený maximálny objem finančných prostriedkov bez DPH  vo výške určenej predpokladanou hodnotou zákazky podľa bodu 2.3 tejto časti súťažných podkladov.
1. Navrhovaná zmluvná cena musí zahŕňať všetky náklady, ktoré súvisia, resp. vzniknú v súvislosti s plnením predmetu zákazky a primeraný zisk uchádzača.

15. ZÁBEZPEKA
15.1 [bookmark: zabezpeka]Verejný obstarávateľ vyžaduje od uchádzačov v zmysle zákona o verejnom obstarávaní pre zabezpečenie viazanosti ich ponuky zábezpeku vo výške 70 000 EUR.
15.2 Zábezpeka je poskytnutie bankovej záruky za uchádzača, poistenie záruky alebo zloženie finančných prostriedkov uchádzačom na bankový účet verejného obstarávateľa v banke alebo v pobočke zahraničnej banky.
15.3 Spôsob zloženia zábezpeky vyberie uchádzač z nasledujúcich možností:
15.3.1 [bookmark: _Hlk485920485]Poskytnutie bankovej záruky za uchádzača v listinnej forme alebo aj elektronicky ak to banka umožňuje
15.3.2 Poskytnutie poistenia záruky uchádzača v listinnej forme alebo aj elektronicky ak to poisťovňa umožňuje
15.3.3 Zloženie finančných prostriedkov uchádzačom na účet verejného obstarávateľa
15.4 Poskytnutie bankovej záruky za uchádzača
15.4.1 Záručná listina bude vystavená bankou alebo pobočkou zahraničnej banky (ďalej len „banka“). Zo záručnej listiny vystavenej bankou musí vyplývať, že: banka uspokojí veriteľa (verejného obstarávateľa) za dlžníka (uchádzača) v prípade prepadnutia jeho zábezpeky v prospech verejného obstarávateľa, banková záruka sa použije na úhradu zábezpeky ponuky v stanovenej výške, banka sa zaväzuje zaplatiť vzniknutú pohľadávku do 3 pracovných dní po doručení výzvy verejného obstarávateľa na zaplatenie, na bankový účet verejného obstarávateľa, banková záruka nadobúda platnosť dňom jej vystavenia bankou a vzniká doručením záručnej listiny verejnému obstarávateľovi, platnosť bankovej záruky končí  po uplynutí lehoty viazanosti ponúk.
15.4.2 Banková záruka zanikne plnením banky v rozsahu, v akom banka za uchádzača poskytla plnenie v prospech verejného obstarávateľa, odvolaním bankovej záruky na základe písomnej žiadosti verejného obstarávateľa alebo uplynutím doby platnosti, ak si verejný obstarávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny, alebo v dobe platnosti bankovej záruky nepožiadal o predĺženie doby platnosti bankovej záruky.
15.4.3 Záručná listina musí byť súčasťou ponuky. Ak bankovú záruku poskytne zahraničná banka, ktorá nemá pobočku na území Slovenskej republiky, záručná listina vyhotovená zahraničnou bankou v štátnom jazyku krajiny sídla takejto banky musí byť zároveň doložená úradným prekladom do slovenského jazyka. Verejný obstarávateľ vylúči ponuku ak záručná listina nebude súčasťou ponuky alebo nebude spĺňať určené podmienky podľa § 53 ods. 5 písm. a) zákona o verejnom obstarávaní. 
15.4.4 Originál Záručnej listiny – Bankovej zábezpeky bude súčasťou ponuky v needitovateľnom formáte napr. „pdf“ a bude uvedená v zozname obsahu ponuky. Originál Záručnej listiny – Bankovej zábezpeky záujemca/uchádzač doručí v listinnej forme s názvom súťaže „Obytný súbor Školská“ na adresu VO-TOR, s.r.o., Ing. Richard Tomík, Trojičné námestie 8, P.O.BOX 12, 820 11 Bratislava do posledného dňa lehoty na predkladanie ponúk. 
15.5 Poskytnutie poistenia záruky uchádzača
15.5.1 Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je verejný obstarávateľ. Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky nie dlhšie ako 12 mesiacov od uplynutia lehoty na predkladanie ponúk podľa § 46 ods. 2 zákona o verejnom obstarávaní. Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (verejného obstarávateľa) za poisteného (záujemcu/uchádzača) do výšky finančných prostriedkov, ktoré veriteľ požaduje ako zábezpeku viazanosti ponuky záujemcu/uchádzača a platnosť poistenia záruky je nie dlhšie ako 12 mesiacov od uplynutia lehoty na predkladanie ponúk podľa § 46 ods. 2 zákona. Z dokladu o poistení záruky vystaveného poisťovňou musí ďalej vyplývať, že: poisťovňa uspokojí veriteľa (verejného obstarávateľa) za dlžníka (záujemcu/uchádzača) v prípade prepadnutia jeho zábezpeky v prospech verejného obstarávateľa.
15.5.2 [bookmark: _Hlk183178869]Originál dokladu o poistení záruky bude súčasťou ponuky v needitovateľnom formáte napr. „pdf“ a bude uvedená v zozname obsahu ponuky. Originál listiny poistenia záruky – Bankovej zábezpeky záujemca/uchádzač doručí v listinnej forme s názvom súťaže „Obytný súbor Školská“; na adresu 
15.5.3 VO-TOR, s.r.o., Ing. Richard Tomík, Trojičné námestie 8, P.O.BOX 12, 820 11 Bratislava do posledného dňa lehoty na predkladanie ponúk.
15.5.4 Zloženie finančných prostriedkov na bankový účet verejného obstarávateľa
5. Finančné prostriedky v stanovenej výške musia byť zložené na účet verejného obstarávateľa vedeného 
[bookmark: ROB_banka][bookmark: _Hlk195725103]v banke: Prima banka a.s.
[bookmark: _GoBack]IBAN SK98 5600 0000 0090 0025 4001
s uvedením variabilného symbolu (IČO uchádzača) .
15.5.6 Finančné prostriedky musia byť pripísané na účte verejného obstarávateľa najneskôr  v deň  uplynutia lehoty na predkladanie ponúk. Poznámka: „Obytný súbor Školská.“.
15.5.7 Verejný obstarávateľ vylúči ponuku ak finančné prostriedky nebudú zložené a pripísané na bankovom účte verejného obstarávateľa podľa určených podmienok,  podľa § 53 ods. 5 písm. a) zákona o verejnom obstarávaní.
15.5.8 Doba platnosti zábezpeky ponuky poskytnutej zložením finančných prostriedkov na účet verejného obstarávateľa trvá do uplynutia lehoty viazanosti ponúk v súlade s § 46 ods.2 zákona o verejnom obstarávaní a tak ako je uvedené v časti I., bod 8 .1 súťažných podkladov
15.5.9 Zábezpeku zloženú na účet v banke verejný obstarávateľ vráti uchádzačom aj s úrokmi, ak im ich táto banka poskytuje.
15.6 Zábezpeka prepadne v prospech verejného obstarávateľa, ak uchádzač odstúpi od svojej ponuky v lehote viazanosti alebo neposkytne súčinnosť alebo odmietne uzavrieť zmluvu alebo rámcovú dohodu podľa § 56 ods.8 až 13 zákona o verenom obstarávaní.
15.7 Verejný obstarávateľ uvoľní alebo vráti uchádzačovi zábezpeku do siedmich dní odo dňa
1. uplynutia lehoty viazanosti ponúk
1.  márneho uplynutia lehoty na doručenie námietky, ak bol uchádzač vylúčený z verejného obstarávania alebo ak verejný obstarávateľ zruší postup zadávania zákazky
1. uzavretia zmluvy.

16. VYHOTOVENIE A OBSAH PONUKY

16.1 Ponuka sa predkladá iba elektronicky prostredníctvom IS EPVO umiestnenom na webovej adrese uvedenej v príslušnom bode súťažných podkladov.
16.2 Ponuka predložená v elektronickej forme bude v zmysle § 64 zákona o verejnom obstarávaní uverejnená v profile. V prípade, ak ponuky budú obsahovať informácie, ktoré uchádzač považuje za dôverné alebo za obchodné tajomstvo, je potrebné zo strany uchádzača tieto údaje anonymizovať v súlade s platnými právnymi predpismi. V prípade, ak ponuky budú obsahovať osobné údaje, uchádzač je povinný postupovať v súlade so zákonom č. 18/2018 Z. z. o 
16.3 Vyhotovenie ponuky znamená - vyplnenie príslušnej časti ponukového formulára (návrhu kritérií), vloženie požadovaných dokladov a dokumentov k ponuke do príslušnej časti podľa príslušného bodu SP.
16.4 Potvrdenia, doklady a iné dokumenty tvoriace obsah ponuky, v rozsahu stanovenom vo Výzve na predkladanie ponúk a v týchto súťažných podkladoch, musia byť predložené podľa požiadavky uvedenej pri špecifikácii daného potvrdenia, dokladu alebo dokumentu ako:
a) požadované dokumenty musia byť kópie podľa § 49 ods. 7 zákona o verejnom obstarávaní
b) elektronický dokument podpísaný kvalifikovaným / zaručeným elektronickým podpisom alebo
c) elektronický dokument vyhotovený postupmi a prostriedkami zaručenej elektronickej konverzie v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade s Vyhláškou Ministerstva financií Slovenskej republiky č. 275/2014 Z. z. o zaručenej konverzii (môže vyhotoviť alebo zabezpečiť záujemca/uchádzač).
16.5 Elektronicky predkladaná ponuka môže byť počas lehoty na predkladanie ponúk zašifrovaná/zakódovaná heslom, ktoré však bude musieť uchádzač/záujemca poskytnúť verejnému obstarávateľovi. Nie je to však povinnosť uchádzača, verejný obstarávateľ takéto šifrovanie/kódovanie nepožaduje.
16.6 Ponuka sa predkladá tak, aby obsahovala:
16.6.1 identifikačné údaje uchádzača obsahujúce informácie: obchodný názov; adresa sídla uchádzača alebo miesto podnikania alebo obvyklý pobyt; meno, priezvisko a funkcia štatutárneho zástupcu (štatutárnych zástupcov) uchádzača; IČO; DIČ; IČ DPH; bankové spojenie (názov, adresa a sídlo peňažného ústavu/banky); číslo bankového účtu; kontaktné telefónne číslo; číslo faxu; email.  
16.6.2 obsah ponuky, v ktorom bude uvedený zoznam predložených dokladov a dokumentov (súpis dokumentov), podpísaný uchádzačom alebo osobou oprávnenou konať za uchádzača. V prípade skupiny dodávateľov musí byť podpísaný každým členom skupiny alebo osobou oprávnenou konať v danej veci za člena skupiny, Elektronická ponuka musí obsahovať naskenované kópie podľa § 49 ods. 7 zákona o verejnom obstarávaní
16.6.3 doklady a dokumenty na preukázanie splnenia podmienok účasti, požadované vo výzve na predkladanie ponúk a v časti A.2 Podmienky účasti týchto súťažných podkladov a/alebo Jednotný európsky dokument podľa § 39 zákona o verejnom obstarávaní a/alebo čestné vyhlásenie podľa § 110 zákona o verejnom obstarávaní
16.6.4 Samostatný list „Návrh na plnenie kritérií“, na ktorom je uvedené obchodné meno uchádzača, sídlo alebo miesto podnikania alebo obvyklý pobyt uchádzača a návrh na plnenie kritérií na vyhodnotenie ponúk podľa časti A.3 Kritéria na vyhodnotenie ponúk a pravidlá ich uplatnenia a časti B.2 Spôsob určenia ceny týchto súťažných podkladov.
16.6.5 Ak uchádzač nevypracoval ponuku sám, uvedie v ponuke osobu, ktorej služby alebo podklady  pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
16.6.6 Vyhlásenie uchádzača, o neprítomnosti konfliktu záujmov.
16.6.7 Vyhlásenie uchádzača k podmienkam účasti osobného postavenia.
16.6.8 Vyhlásenie uchádzača k nariadeniu Rady EÚ o reštriktívnych opatreniach s ohľadom na konanie Ruska.
16.6.9 V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom vytvoria všetci členovia skupiny dodávateľov požadovanú právnu formu,
16.6.10 V prípade skupiny dodávateľov vystavenú plnú moc pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
16.6.11 Obchodné podmienky poskytnutia predmetu zákazky, t. j. 1x návrh zmluvy o dielo podľa Prílohy č.1 súťažných podkladov. Obchodné podmienky dodania predmetu zákazky týchto súťažných podkladov, s doplnenými prílohami v prípade skupiny dodávateľov musia byť podpísané každým členom skupiny alebo osobou/osobami oprávnenými konať v danej veci za člena skupiny, pričom uchádzač v návrhu zmluvy uvedie ním navrhované lehoty poskytnutých prác vyjadrené v pracovných dňoch odo dňa odovzdania staveniska a navrhované ceny, vyjadrené v eurách s DPH. 
16.6.12 Technickú správu, ktorá obsahuje opis všetkých konštrukcií, vrátane identifikácie výrobcu a výrobku
16.6.13 Návrh rozpisu a rozlohy bytov vrátane pôdorysu a sumarizačnej tabuľky plošnej rozlohy jednotlivých miestností a bytov spolu (všetky dokumenty musia byť okótované ) a pohľadov v zmysle požiadaviek uvedených verejným obstarávateľom .

16.7 Verejný obstarávateľ odporúča, aby doklady a dokumenty v ponuke uchádzač zoradil v poradí podľa bodu a aby všetky strany ponuky boli očíslované.
16.8 Požiadavkou verejného obstarávateľa inou ako požiadavkou na predmet zákazky je aj požiadavka, že ponuka predložená uchádzačom nesmie obsahovať žiadne zjavne nevýhodné podmienky pre verejného obstarávateľa. Zjavne nevýhodnou podmienkou pre verejného obstarávateľa je ponuka, ktorej cena za celý predmet zákazky presiahne predpokladanú hodnotu zákazky uvedenú v bode 2.4. tohto oddielu súťažných podkladov. Pre takúto ponuku si verejný obstarávateľ vyhradzuje právo neprijať ponuku.
16.9 Požiadavkou verejného obstarávateľa inou ako požiadavkou na predmet zákazky je aj požiadavka, že celý obsah ponuky predloženej uchádzačom nesmie byť v rozpore so zákonom o verejnom obstarávaní, resp. s právnym poriadkom platným v Slovenskej republike.
16.10 Obsah predloženej ponuky musí zodpovedať všetkým požiadavkám verejného obstarávateľa na predmet zákazky, určeným podľa § 42 zákona o verejnom obstarávaní a uvedeným v oddiele B.1 Opis predmetu zákazky týchto súťažných podkladov, ako aj všetkým ďalším iným požiadavkám určeným verejným obstarávateľom vo výzve a v týchto súťažných podkladoch. 
16.11 Všetky požadované doklady, ktorými uchádzač preukazuje splnenie podmienok účasti vo verejnom obstarávaní, resp. ďalšie požadované dokumenty musia byť kópie podľa § 49 ods. 7 zákona o verejnom obstarávaní.
16.12 Uchádzač berie na vedomie, že ponuka predložená v elektronickej podobe bude po uzavretí zmluvy o dielo s úspešným uchádzačom alebo po zrušení postupu zadávania zákazky (ak to prichádza do úvahy) verejným obstarávateľom uverejnená v profile  v zmysle § 64 ods. 1 písm. b) zákona. V prípade, ak ponuka bude obsahovať informácie, ktoré uchádzač považuje za dôverné alebo obchodné tajomstvo, je potrebné zo strany uchádzača tieto údaje anonymizovať v súlade s právnymi predpismi. V prípade, ak ponuka bude obsahovať osobné údaje, uchádzač je povinný postupovať v súlade ustanoveniami zákona č. 18/2018 Z. z. o ochrane osobných údajov v znení neskorších predpisov (predložiť súhlas dotknutých osôb, anonymizovať osobné údaje, atď.).

17. PREDLOŽENIE  PONUKY

17.1 Spôsob predkladania ponúk: Ponuky sa budú predkladať iba elektronickou formou v IS EPVO podľa § 49 ods. 1 písm. a) zákona o VO.
17.2 Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
17.3 Verejný obstarávateľ odporúča záujemcom, ktorí majú záujem predložiť ponuku, aby predložili elektronickú ponuku v dostatočnej časovej rezerve pred lehotou na predkladanie ponúk. V IS EPVO je ich anonymita zabezpečená do termínu otvárania ponúk.
17.4 Uchádzač predloží v ponukovom formulári do príslušnej položky jednotkovú cenu s DPH.
17.5 Uchádzač môže predloženú ponuku dodatočne doplniť, zmeniť alebo odvolať do uplynutia lehoty  na predkladanie elektronických ponúk. Pri doplnení, zmene uchádzač postupuje ako, keby podával novú ponuku t.j. podľa príslušného bodu SP. Po ukončení lehoty na predkladanie ponúk nebude uchádzačom umožnené vložiť, dopĺňať a meniť svoje ponuky.
17.6 Verejný obstarávateľ uplatňuje § 49 zákona o verejnom obstarávaní v plnom rozsahu

18. MIESTO A LEHOTA NA PREDKLADANIE  PONÚK

18.1. Lehota na predkladanie ponúk je verejným obstarávateľom v tomto postupe zadávania zákazky určená do 22.9.2026 do 09.00 hod.
18.2. Verejný obstarávateľ odporúča venovať dostatočnú pozornosť prípadným aktualizáciám SP resp. výzvy prostredníctvom redakčných opráv i vo vzťahu k lehote určenej v ods. 18.1. tohto bodu súťažných podkladov.


19.  OTVÁRANIE PONÚK

19.1. Verejný obstarávateľ pri otváraní ponúk bude postupovať podľa § 52 ods. 2 a 3 zákona o verejnom obstarávaní
19.2. Termín a miesto otvárania ponúk sú uvedené vo výzve. Otváranie ponúk sa uskutoční elektronicky v systéme IS EPVO 22.9.2026 o 09.15 hod. 
19.3. Otváranie ponúk je neverejné, nakoľko bude realizovaná elektronická aukcia podľa § 54 zákona o verejnom obstarávaní.
19.4. Po otvorení ponúk verejný obstarávateľ vykoná všetky úkony podľa zákona o verejnom obstarávaní, spočívajúce vo vyhodnotení týchto ponúk, podaní vysvetlenia, doplnení týchto  ponúk, vyhodnotení splnenia podmienok účasti a vylúčení uchádzačov alebo vylúčení ponúk uchádzačov.
19.5. Verejný obstarávateľ preskúma u ponúk, predložených v lehote na predkladanie ponúk, splnenie všetkých stanovených požiadaviek a rozhodne, či ponuky:
- obsahujú všetky požiadavky na obsah vedené v bode 16.8 súťažných podkladov, 
- zodpovedajú pokynom, požiadavkám a podmienkam uvedeným vo výzve a v týchto súťažných podkladoch.

20.  VYHODNOCOVANIE PONÚK

20.1. Vyhodnocovanie ponúk sa uskutoční podľa § 110 v súbehu s § 53 zákona o verejnom obstarávaní.
20.2. Verejný obstarávateľ vyhodnotí ponuky z hľadiska splnenia požiadaviek verejného obstarávateľa na predmet zákazky  uvedených v zadávacej dokumentácii k tomuto verejnému obstarávaniu podľa § 53 zákona o verejnom obstarávaní a v prípade pochybností overí správnosť informácií a dôkazov, ktoré poskytli uchádzači. 
20.3. Verejný obstarávateľ posúdi splnenie podmienok zloženia zábezpeky podľa bodu 15. týchto súťažných podkladov.
20.4. Ak verejný obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.  Požadované vysvetlenie uchádzač doručí elektronicky prostredníctvom funkcionality systému IS EPVO do dvoch pracovných dní odo dňa odoslania žiadosti o vysvetlenie, ak komisia neurčila dlhšiu lehotu nakoľko komunikácia sa uskutočňuje prostredníctvom elektronických prostriedkov.
20.5. Verejný obstarávateľ následne vyhodnotí predložené ponuky podľa kritérií určených verejným obstarávateľom na vyhodnotenie ponúk.
20.6. Ak sa verejnému obstarávateľovi bude javiť ponuka ako mimoriadne nízka vo vzťahu k požadovanému tovaru, stavebným prácam alebo službe, písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné. Vysvetlenie sa môže týkať najmä:
a) hospodárnosti stavebných postupov, hospodárnosti výrobných postupov alebo hospodárnosti poskytovaných služieb,
b) technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,
c) osobitosti tovaru, osobitosti stavebných prác alebo osobitosti služby navrhovanej uchádzačom,
d) dodržiavania povinností v oblasti pracovného práva, najmä s ohľadom na dodržiavanie minimálnych mzdových nárokov, ochrany životného prostredia alebo sociálneho práva podľa predpisov uvedených  v § 53 ods. 2 písm. d) zákona o verejnom obstarávaní,  
e) dodržiavania povinností voči subdodávateľom,
f) možnosti uchádzača získať štátnu pomoc; v takom prípade musí byť schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie, inak verejný obstarávateľ vylúči ponuku uchádzača.
20.7. Verejný obstarávateľ vylúči  ponuku, aj  ak: 
a) uchádzač nezložil zábezpeku podľa určených podmienok v bode 15. týchto súťažných podkladov,
b) ponuka nespĺňa požiadavky na predmet zákazky uvedené v dokumentoch potrebných na vypracovanie ponuky, t. j. v zadávacej dokumentácii k tomuto verejnému obstarávaniu,
c) uchádzač nedoručí písomné vysvetlenie ponuky na základe požiadavky verejného obstarávateľa do dvoch pracovných dní odo dňa odoslania žiadosti o vysvetlenie, ak verejný obstarávateľ neurčil dlhšiu lehotu nakoľko komunikácia sa uskutočňuje prostredníctvom elektronických prostriedkov,
d) uchádzačom predložené vysvetlenie ponuky nie je svojim obsahom v súlade s požiadavkou verejného obstarávateľa
e) uchádzač nedoručí písomné odôvodnenie mimoriadne nízkej ponuky do piatich pracovných dní odo dňa doručenia žiadosti, ak verejný obstarávateľ neurčil dlhšiu lehotu,
f) uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa odseku 20.6. tohto bodu súťažných podkladov,
g) uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,
h) uchádzač sa pokúsil neoprávnene ovplyvniť postup verejného obstarávania.
20.8. Verejný obstarávateľ písomne oznámi uchádzačovi vylúčenie s uvedením:
a) dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky určenými verejným obstarávateľom,
b) lehoty, v ktorej môžu byť doručené námietky.
20.9. Verejný obstarávateľ ďalej bude vyhodnocovať ponuky, ktoré neboli vylúčené, podľa kritérií na vyhodnotenie ponúk uvedených vo výzve, postupom uvedeným v oddiele B.2 týchto súťažných podkladov.

21. VYHODNOTENIE SPLNENIA PODMIENOK ÚČASTI UCHÁDZAČMI 

21.1. Vyhodnotenie splnenia podmienok účasti v tomto verejnom obstarávaní uskutoční verejný obstarávateľ  podľa § 110 v súbehu s § 40 ods. 4 až 15 zákona o verejnom obstarávaní.
21.2. Verejný obstarávateľ si v súlade s § 40 ods. 4 ZVO vyhradzuje právo písomne požiadať uchádzača alebo záujemcu o vysvetlenie alebo doplnenie predložených dokladov vrátane jednotného európskeho dokumentu, ak tieto doklady slúžia výlučne na preukázanie splnenia podmienok účasti a nie sú predmetom hodnotenia ponúk, a súčasne chýbajú, sú neúplné alebo vykazujú nedostatky. Verejný obstarávateľ pritom postupuje v súlade so zásadami rovnakého zaobchádzania a transparentnosti; cieľom vysvetlenia alebo doplnenia je odstrániť formálne alebo odstrániteľné nedostatky dokladov, nie umožniť podstatnú zmenu ponuky.
21.3. Žiadosť o vysvetlenie alebo doplnenie bude obsahovať najmä označenie chýbajúceho dokladu alebo údaja, resp. opis nejasnosti, ktorá sa má vysvetliť alebo odstrániť.
21.4. Splnenie podmienok účasti sa musí vzťahovať na stav ku dňu uplynutia lehoty na predkladanie ponúk (žiadostí o účasť). Vysvetlením alebo doplnením možno predložiť alebo objasniť doklady preukazujúce tento stav aj po uplynutí uvedenej lehoty; preukázať skutočnosti, ktoré po uplynutí tejto lehoty novo vznikli, možno len ak ide o 
(i) nahradenie inej osoby, subdodávateľa alebo osôb podľa § 40 ods. 5 ZVO, alebo 
(ii) (ii) obnovenie platnosti dokladu, ktorý po uplynutí lehoty stratil platnosť len formálne, pričom preukazovaná spôsobilosť existovala ku dňu uplynutia lehoty. Ak vysvetlenie alebo doplnenie spočíva v nahradení inej osoby, subdodávateľa, technikov, technických orgánov alebo osôb určených na plnenie zmluvy (koncesnej zmluvy) alebo riadiacich zamestnancov, skutočnosti týkajúce sa novej osoby možno preukázať najneskôr ku dňu jej nahradenia.
21.5. Ak verejný obstarávateľ v žiadosti neurčí dlhšiu lehotu, uchádzač alebo záujemca je povinný doručiť vysvetlenie alebo doplnenie v lehote:
a)	dvoch pracovných dní odo dňa odoslania žiadosti, ak komunikácia prebieha prostredníctvom elektronických prostriedkov (t. j. prostredníctvom informačného systému / elektronickej platformy použitého v tomto verejnom obstarávaní), alebo
b)	piatich pracovných dní odo dňa doručenia žiadosti, ak komunikácia prebieha inak ako podľa písmena a).
21.6 Nedoručenie vysvetlenia alebo doplnenia dokladov v určenej lehote je dôvodom na vylúčenie uchádzača alebo záujemcu podľa § 40 ods. 6 písm. h) ZVO.
21.7 Verejný obstarávateľ posúdi splnenie určených podmienok účasti verejným obstarávateľom v tomto verejnom obstarávaní v súlade s výzvou.
21.6. Verejný obstarávateľ bude pri vyhodnotení splnenia podmienok účasti určených podľa § 33 a § 34 zákona o verejnom obstarávaní postupovať v súlade s § 40 ods. 5 zákona o verejnom obstarávaní.
21.7. Verejný obstarávateľ  vylúči z tohto postupu zadávania zákazky uchádzača vždy v prípadoch uvedených v § 40 ods. 6 zákona o verejnom obstarávaní.
21.8. Verejný obstarávateľ vylúči z tohto verejného obstarávania aj uchádzača, ktorý nepredloží po písomnej žiadosti verejného obstarávateľa doklady nahradené JED podľa § 39  alebo čestným vyhlásením podľa § 110 zákona o verejnom obstarávaní.
21.9. [bookmark: _Hlk129356635]Uchádzač, ktorý nespĺňa podmienky účasti osobného postavenia podľa § 32 ods. 1 písm. a) zákona o verejnom obstarávaní alebo sa na neho vzťahuje dôvod na vylúčenie  podľa § 40 ods. 6 písm. c) až g zákona o verejnom obstarávaní, je oprávnený verejnému obstarávateľovi preukázať, že prijal dostatočné opatrenia na vykonanie nápravy. Opatreniami na vykonanie nápravy musí uchádzač preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, ktoré sú určené na to,  aby sa zabránilo budúcim pochybeniam, priestupkom, správnym deliktom alebo trestným činom. Uchádzač, ktorému bol uložený zákaz účasti vo verejnom obstarávaní potvrdený konečným rozhodnutím v inom členskom štáte, nie je oprávnený verejnému obstarávateľovi preukázať, že prijal opatrenia na vykonanie nápravy, ak je toto rozhodnutie vykonateľné v Slovenskej republike. Verejný obstarávateľ posúdi opatrenia na vykonanie nápravy predložené uchádzačom, pričom zohľadní závažnosť pochybenia a jeho konkrétne okolnosti. Ak opatrenia na vykonanie nápravy predložené uchádzačom bude považovať verejný obstarávateľ za nedostatočné, vylúči uchádzača z tohto verejného obstarávania.
21.10. Verejný obstarávateľ podľa § 40 ods. 15 písm. a) zákona o verejnom obstarávaní bezodkladne písomne upovedomí uchádzača, že bol vylúčený s uvedením dôvodu a lehoty, v ktorej môže byť doručená námietka.


22. ELEKTRONICKÁ AUKCIA  
22.1. Účelom elektronickej aukcie je zostaviť poradie ponúk automatizovaným vyhodnotením, ktoré sa uskutoční po úvodnom vyhodnotení ponúk, podľa kritérií na vyhodnotenie ponúk.
22.2. Vyhodnocovanie ponúk bude realizované prostredníctvom automatizovaného informačného systému – elektronickej aukcie, podľa § 54 zákona o verejnom obstarávaní, ktorá sa uskutoční v IS EPVO.
22.3. V IS EPVO verejný obstarávateľ vytvorí k zadanej zákazke elektronickú aukciu s otvoreným koncom a kritériom ekonomicky najvýhodnejšia ponuka.
22.4. Elektronická aukcia sa uskutoční v IS EPVO po úvodnom celkovom vyhodnotení ponúk. Presný dátum bude verejným obstarávateľom upresnení.
22.5. Uchádzači, ktorí predložili ponuku v lehote na predkladanie ponúk a nebudú po vyhodnotení ponúk vylúčení, budú po vyhodnotení ponúk vyzvaní na účasť v elektronickej aukcii.
22.6. Pozvánku na účasť v elektronickej aukcii odošle verejný obstarávateľ prostredníctvom IS EPVO súčasne všetkým uchádzačom, ktorých ponuky spĺňajú podmienky určené verejným obstarávateľom na predkladanie nových ponúk minimálne dva pracovné dni pred začatím elektronickej aukcie, ktorá bude obsahovať všetky príslušné informácie týkajúce sa elektronickej aukcie. Prihlasovacie meno uchádzača bude uvedené v texte mailovej notifikácie. Heslo uchádzača je totožné s heslom zadaným pri registrácii do zákazky. Výzvu na účasť v elektronickej aukcii verejný obstarávateľ odošle jednotlivým uchádzačom prostredníctvom elektronickej pošty.
22.7. Elektronická aukcia bude mať jedno súťažné kolo v dĺžke 30 minút (slovom: tridsať minút), pričom pre všetkých účastníkov aukcie je záväzný serverový čas.
22.8. Predlžovanie elektronickej aukcie nebude možné.
22.9. Uchádzač počas trvania elektronickej aukcie predkladá novú ponuku vyjadrenú číselne na dve desatinné miesta. Pri každom predložení nového návrhu ceny je potrebné uchádzačom kliknúť na kontextové menu ,,Potvrdiť ponuku“. Systém EPVO nové ponuky uchádzača akceptuje len v prípade, ak je nová ponuka výhodnejšia ako posledná ponuka uchádzača. 
22.10. Uchádzačovi počas elektronickej aukcie bude sprístupnené zobrazovanie najlepšej ponuky a jeho relatívne umiestnenie sa prepočíta okamžite po predložení nového návrhu ktorýmkoľvek uchádzačom.
22.11. Elektronická aukcia v IS EPVO zaznamenáva nové ponuky do ukončenia lehoty elektronickej aukcie. Funkcionality IS EPVO sú riadené serverovým časom, ktorý je pre všetkých používateľov smerodajný a rozhodujúci, t. z., že je potrebné sa riadiť serverovým časom zobrazeným v IS EPVO a nie časom zobrazeným na počítači používateľa. Pri predkladaní návrhov je dôležité doručenie nového návrhu uchádzača do IS EPVO včas, pred uplynutím ukončenia elektronickej aukcie. Treba pritom počítať s časom potrebným na úspešné odoslanie návrhu prostredníctvom internetu, prijatie a spracovanie návrhu IS EPVO. Tento proces je ovplyvnený viacerými faktormi, ako napr. rýchlosť prenosu údajov cez internet medzi počítačom uchádzača a serverom IS EPVO, parametre počítača uchádzača, veľkosť prenášaných údajov a pod. Návrhy, ktoré boli do stanovenej lehoty ukončenia elektronickej aukcie do IS EPVO doručené a IS EPVO spracované, IS EPVO zaznamená. Ak uchádzač odošle návrh v krátkom časovom intervale pred termínom ukončenia elektronickej aukcie, môže nastať situácia, že návrh nebude v čas doručený a spracovaný IS EPVO a nebude zaznamenaný z dôvodu uzavretia IS EPVO (ukončenie elektronickej aukcie) v presne stanovenom čase.
22.12. Na základe predkladaných návrhov od jednotlivých uchádzačov IS EPVO po skončení elektronickej aukcie vyhodnotí priebeh elektronickej aukcie a určí poradie uchádzačov na základe kritérií na vyhodnotenie ponúk Úspešný bude ten uchádzač, ktorého ponuka po ukončení elektronickej aukcie bude ekonomicky najvýhodnejšia vzhľadom  ku kritériám na vyhodnotenie ponúk na obstaranie predmetu zákazky. Vzorec výpočtu ekonomicky najvýhodnejšej ponuky je uvedený v Príručke Uchádzača k e-Aukcii na ekonomicky najvýhodnejšiu ponuku v IS EPVO.
22.13. Ak sa počas elektronickej aukcie vyskytne a preukáže technická chyba s výnimkou chyby na strane uchádzača (napr. porucha centrálneho IS EPVO, zlyhanie IS EPVO alebo preukázané zlyhanie internetovej siete govnet), ktoré spôsobia nekorektnosť výsledkov elektronickej aukcie, verejný obstarávateľ túto skutočnosť oznámi všetkým zúčastneným uchádzačom elektronickej aukcie prostredníctvom IS EPVO v položke „Vysvetľovanie – Prehľad“; uchádzači budú vyrozumení automaticky vygenerovaným e-mailom IS EPVO a vyhlási sa nový priebeh elektronickej aukcie.
22.14. V prípade nevykonania elektronickej aukcie z dôvodu napr. plošného výpadku siete internetu alebo z inej nepredpokladanej objektívnej príčiny si verejný obstarávateľ vyhradzuje právo najneskôr do 72 hodín po pôvodne určenom termíne vykonania elektronickej aukcie vykonať novú aukciu za nezmenených podmienok.
22.15. Verejný obstarávateľ nie je povinný použiť elektronickú aukciu, ak by sa aukcie zúčastnil len jeden uchádzač.

Pozn.: Povinnosti podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov nie sú týmito súťažnými podkladmi dotknuté a platia ex lege pre uchádzačov, členov skupiny dodávateľov a subdodávateľov a to tak, ako upravuje zákon č. 315/2016 Z. z. o registri partnerov verejného sektora a o zmene a doplnení niektorých zákonov.


Upozornenie:
Ak je uchádzač registrovaný v elektronickom systéme IS EPVO , nevykonáva novú registráciu, ale používa prístupové údaje, ktoré mu bolo vygenerované a doručené.
Uchádzač sa riadi pokynmi uvedenými na stránke https://www.isepvo.sk/archiv-dokumentacia   alebo https://www.isepvo.sk/videonavody  pre elektronickú aukciu. 

23.  POSTUP VEREJNÉHO OBSTARÁVATEĽA PO VYHODNOTENÍ PONÚK

23.1. Verejný obstarávateľ po vyhodnotení ponúk bude postupovať podľa § 110 v súbehu s § 55 zákona o verejnom obstarávaní 
23.2. Ak  nedôjde v tomto verejnom obstarávaní k predloženiu dokladov preukazujúcich splnenie podmienok účasti skôr, verejný obstarávateľ po vyhodnotení ponúk vyhodnotí splnenie podmienok účasti uchádzačom, ktorý sa umiestnil na prvom mieste v poradí. 
23.3. Ak dôjde k vylúčeniu uchádzača alebo uchádzačov alebo ich ponúk, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača alebo uchádzačov v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. 
23.4. Verejný obstarávateľ písomne požiada uchádzača o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotí ich podľa § 40 zákona o verejnom obstarávaní. 
23.5. Verejný obstarávateľ po vyhodnotení ponúk, po skončení postupu podľa § 55 ods. 1 zákona o verejnom obstarávaní a po odoslaní všetkých oznámení o vylúčení uchádzača bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov vo svojom profile. Úspešnému uchádzačovi oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného, informáciu o charakteristikách a výhodách prijatej ponuky a lehotu, v ktorej môže byť doručená námietka. 
23.6. Verejný obstarávateľ neposkytne informácie týkajúce sa zadávania tejto zákazky, ak by ich poskytnutie bolo 
v rozpore so zákonom o verejnom obstarávaní, s verejným záujmom alebo by mohlo poškodiť oprávnené záujmy iných osôb, alebo by bránilo hospodárskej súťaži.

24. UZAVRETIE ZMLUVY

24.1. Verejný obstarávateľ na základe výsledku tohto verejného obstarávania uzavrie zmluvu s úspešným uchádzačom podľa  § 110 v súbehu s § 56 zákona o verejnom obstarávaní, ktorej obsah nebude v rozpore so súťažnými podkladmi  a ponukou úspešného uchádzača najskôr po uplynutí relevantnej lehoty uvedenej v § 56 ods. 2 až 6 zákona o verejnom obstarávaní.
24.2. Verejný obstarávateľ písomne vyzve úspešného uchádzača na uzavretie zmluvy.
24.3. Úspešný uchádzač, resp. uchádzači, ktorí sa umiestnili na druhom  alebo treťom mieste v poradí, podľa toho aká situácia v tomto verejnom obstarávaní bude relevantná, sú povinní poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do desiatich pracovných dní  odo dňa uplynutia relevantnej lehoty uvedenej v § 56 ods. 2 až 6 zákona o verejnom obstarávaní, resp. odo dňa keď na uzavretie zmluvy boli písomne vyzvaní verejným obstarávateľom. 
24.4.  V prípade, že úspešný uchádzač, alebo ďalší z uchádzačov v poradí, odmietnu uzavrieť zmluvu  alebo neposkytnú verejnému obstarávateľovi požadovanú súčinnosť bude  verejný obstarávateľ postupovať podľa § 56 ods. 9 až 11 zákona o verejnom obstarávaní. 
24.5.  Verejný obstarávateľ na účely zabezpečenia riadneho plnenia zmluvy vyžaduje v rámci poskytnutia súčinnosti podľa § 56 ods. 8 až 11 zákona o verejnom obstarávaní preukázanie alebo splnenie osobitných zmluvných podmienok podľa § 42 ods. 12 zákona o verejnom obstarávaní, ktoré uviedol v oddiele III.2) ods. III.2.2.) výzvy. 
24.6.  Ak úspešný uchádzač alebo uchádzači na druhom alebo treťom mieste v poradí  neposkytnú súčinnosť podľa § 56 ods. 12 zákona o verejnom obstarávaní, resp. podľa ods. 24.5. tohto bodu súťažných podkladov verejný obstarávateľ ich bezodkladne informuje o tom, že s nimi nebude uzavretá zmluva spolu s uvedením dôvodov.
24.7.  V relevantných prípadoch bude verejný obstarávateľ postupovať podľa § 56 ods. 8, resp. ods. 9 zákona o verejnom obstarávaní. 

25. ĎALŠIE INFORMÁCIE

25.1. V relevantnom prípade verejný obstarávateľ zruší toto verejné obstarávanie podľa § 57 ods. 1, resp. ods. 2  zákona o verejnom obstarávaní.
25.2. Verejný obstarávateľ si vyhradzuje právo overenia všetkých informácií a dokladov predložených uchádzačmi v ponukách  bez predchádzajúceho súhlasu, resp. informovania uchádzačov.
25.3. Postup tohto verejného obstarávania, ktorý osobitne nie je upravený týmito súťažnými podkladmi, sa riadi príslušnými ustanoveniami zákona o verejnom obstarávaní.
25.4. Doklady, ktorými uchádzač preukazuje splnenie podmienok účasti v tomto verejnom obstarávaní musia byť platné a musia obsahovať pravdivé a neskreslené informácie. Uchádzač, ktorý požadované doklady nepredloží v plnom rozsahu požadovanom verejným obstarávateľom alebo predloží neplatný/é doklad/y, alebo predloží nepravdivé a skreslené informácie, bude z tohto postupu verejného obstarávania vylúčený.
25.5. Verejný obstarávateľ uzná rovnocenné potvrdenie vydané príslušným úradom iného členského štátu Európskej únie, ktorým uchádzač preukazuje splnenie podmienok účasti v tomto postupe verejného obstarávania. Verejný obstarávateľ príjme aj iný rovnocenný doklad predložený uchádzačom.
25.6. Všetky pokyny a požiadavky uvedené vo výzve a v týchto súťažných podkladov sú záväzné pre všetkých záujemcov a uchádzačov v tomto postupe zadávania zákazky.
25.7. V prípade, ak sa ktorékoľvek ustanovenie zákona o verejnom obstarávaní stane nevykonateľným, resp. časť niektorého ustanovenia zákona o verejnom obstarávaní sa dostane do rozporu s právoplatnými a účinnými rozhodnutiami relevantných orgánov Slovenskej republiky, resp. Európskej únie týkajúcimi sa zadávania verejných zákaziek, bude verejný obstarávateľ postupovať podľa príslušných rozhodnutí týchto orgánov.
25.8. Na konanie o námietkach sa vzťahuje § 170 – 173 zákona o VO. 
25.9. 

ODDIEL  A.2 PODMIENKY ÚČASTI

1. Podmienky účasti týkajúce sa osobného  postavenia vrátane požiadaviek týkajúcich sa zápisu do živnostenských alebo obchodných registrov

Zoznam a krátky opis podmienok: 
  	Uchádzač musí spĺňať podmienky účasti týkajúce sa osobného postavenia uvedené v § 32 ods. 1 zákona   a preukáže ich predložením originálnych dokladov alebo ich úradne overených kópií spôsobom  podľa § 32 ods. 2, 4 a 5 alebo spôsobom podľa § 152 zákona. Doklady musia byť aktuálne a musia odrážať skutočný stav v čase, v ktorom sa uchádzač zúčastňuje verejného obstarávania:
1.1 Uchádzač preukazuje splnenie podmienok účasti uvedených v § 32 ods. 1 zákona o verejnom obstarávaní nasledovnými dokladmi: 
a) písm. a) doloženým výpisom z registra trestov nie starším ako tri mesiace,
b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,
c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,
d) písm. d) doloženým potvrdením príslušného súdu nie starším ako tri mesiace,
e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky,
f) písm. f) doloženým čestným vyhlásením.
1.2 Uchádzač môže splnenie podmienok účasti týkajúcich sa osobného postavenia preukázať zápisom do zoznamu hospodárskych subjektov v súlade s § 152 zákona o verejnom obstarávaní.
1.3 Ak má uchádzač sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 1.1.  alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
1.4 Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača. 
1.5 Ak ponuku predkladá skupina dodávateľov, preukazuje splnenie podmienok účasti vo verejnom obstarávaní týkajúcich sa osobného postavenia v zmysle § 32 zákona o verejnom obstarávaní, za každého člena skupiny osobitne. Oprávnenie uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
1.6 Verejný obstarávateľ bude pri vyhodnotení podmienok účasti osobného postavenia uchádzača postupovať podľa § 40 zákona o verejnom obstarávaní.
1.7 Verejný obstarávateľ poskytuje informáciu o dokladoch, ktoré sa z dôvodu použitia údajov z informačných systémov verejnej správy nepredkladá takto:
· záujemca/uchádzač nepredkladá doklady, ak je zapísaný v Zozname hospodárskych subjektov na UVO, predkladá čestné vyhlásenie podľa § 110 zákona o verejnom obstarávaní,
· záujemca/uchádzač, ktorý nemá platný zápis v Zozname hospodárskych subjektov je povinný predložiť doklady alebo ich môže predbežne nahradiť podľa bodu 1.8, nakoľko verejný obstarávateľ si nemá ako overiť splnenie podmienky účasti podľa § 32 ods. 1 a ods. 2 zákona o verejnom obstarávaní
· záujemca/uchádzač, ktorému vydávajú doklady orgány štátnej správy Slovenskej republiky (a zdravotné poisťovne), nie je povinný predkladať doklady podľa § 32 ods. 2 písm. a), b), c) a e) zákona o verejnom obstarávaní a nepredloženie týchto dokladov nie je možné sankcionovať vylúčením záujemcu/uchádzač/hospodárskeho subjektu. Aj záujemca/uchádzač v takomto prípade nepredloží doklad podľa § 32 ods.2 písm. a) zákona o verejnom obstarávaní u fyzických osôb, je povinný na účely preukázania splnenia predmetnej podmienky účasti osobného postavenia poskytnúť verejnému obstarávateľovi všetky údaje potrebné na vyžiadanie elektronického výpisu z registra trestov od Generálnej prokuratúry Slovenskej republiky týchto fyzických osôb.
1.8 Uchádzač môže predbežne nahradiť doklady určené verejným obstarávateľom na preukázanie splnenia všetkých podmienok účasti jednotným európskym dokumentom podľa § 39 zákona o verejnom obstarávaní (vyplnením všetkých častí formuláru JED pre splnenie podmienok účasti, verejnému obstarávateľovi nebude postačovať len vyplniť čl. IV – JED globálny alfa údaj pre všetky podmienky účasti) alebo čestným vyhlásením podľa § 110 zákona o verejnom obstarávaní, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Uchádzač  môže v čestnom vyhlásení uviesť aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz, a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. Ak uchádzač použije čestné vyhlásenie, verejný obstarávateľ môže na účely zabezpečenia riadneho priebehu verejného obstarávania postupovať podľa  § 39 ods. 6 zákona o verejnom obstarávaní. Verejný obstarávateľ postupuje podľa § 39 ods. 7  a 8 zákona  o verejnom obstarávaní, ak čestné vyhlásenie obsahuje aj informácie podľa druhej vety tohto odseku.

2 ) Podmienky účasti týkajúce sa finančného a ekonomického postavenia
Uchádzač preukazuje svoje finančné a ekonomické postavenie podľa:	
§ 33 ods. 1 písm. c) súvahy alebo výkazu o majetku a záväzkoch alebo údajov z nich
METÓDY A KRITÉRIÁ  pre splnenie požadovanej podmienky účasti podľa § 33 ods.1 písm. c) zákona

Likvidita 2. stupňa  (bežná likvidita) – schopnosť spoločnosti pokryť krátkodobé záväzky krátkodobými aktívami okrem zásob.  Tento ukazovateľ vyjadruje pomer najlikvidnejších aktív ku krátkodobým záväzkom. Pod krátkodobými záväzkami sa rozumejú všetky dlhy podniku splatné do 1 roku. V zmysle finančných analýz sú najideálnejšie hodnoty v intervale 1,0 až 1,5. Krátkodobé záväzky by nemali presiahnuť objem finančného majetku a krátkodobých pohľadávok. 

Výpočet pre uchádzača, ktorým je právnická osoba:
-výpočet: (Krátkodobé pohľadávky + Finančné účty + Časové rozlíšenie)/(Krátkodobé záväzky + Krátkodobé finančné výpomoci + Bežné bankové úvery + Časové rozlíšenie)
- pričom S= súvaha
Vzorec pre výpočet Likvidity 2. stupňa pre právnickú osobu:

	 Výpočet vo formáte účtovnej závierky roku 2021:

	(r.53 S + r.72 S + r.73 S+ r.66 S + r.76 S + r.78 S) / (r.122 S + r. 140 S + r.139 S + r.143 S + r.145 S)



	Výpočet vo formáte účtovnej závierky roku 2021 mikro:


	(r.17 S + r.21 S) / (r.38 S + r.44 S + r.45 S)



Výpočet pre uchádzača, ktorým je fyzická osoba – podnikateľ:
-výpočet: (Krátkodobé pohľadávky + Finančné účty)/(Krátkodobé záväzky + Krátkodobé finančné výpomoci + Bežné bankové úvery) 
- pričom VMaZ = výkaz o majetku a záväzkoch
Vzorec pre výpočet Likvidity 2. stupňa pre fyzickú osobu – podnikateľa:

	( z r.8 VMaZ krátkodobé pohľadávky splatné do 1 roka + r.9 VMaZ finančný majetok ) / (z r. 17 VMaZ krátkodobé záväzky splatné do 1 roka vrátane fin. výpomocí teda pôžičiek splatných do 1 roka ak sú evidované na tomto riadku + z r. 18 VMaZ bežné bankové úvery, teda kontokorentné úvery, povolené prečerpania, alebo časti úverov splatné do 1 roka)




Podmienku účasti podľa § 33 ods. 1 písm. c) zákona splní uchádzač:

ktorého hodnota ukazovateľa Likvidita 2. stupňa je rovná alebo vyššia ako 1,0 za aritmetický priemer za posledné tri ukončené hospodárske roky, resp. za roky, ktoré sú dostupné v závislosti od vzniku alebo začatia prevádzkovania činnosti, t.j. uchádzač spočíta hodnotu ukazovateľa Likvidity 2. stupňa za posledné tri ukončené hospodárske roky, resp. za roky, ktoré sú dostupné v závislosti od vzniku alebo začatia prevádzkovania činnosti a tento súčet vydelí počtom rokov, za ktoré sú ukazovatele dostupné ( to znamená, ak sú dostupné za tri roky, tak súčet vydelí číslom 3. Ak sú dostupné za dva roky, tak súčet za tieto dva roky vydelí číslom 2). Výsledný priemerný ukazovateľ Likvidity 2. stupňa musí byť rovný alebo vyšší ako 1,0. 

3) Podmienky účasti týkajúce sa technickej alebo odbornej spôsobilosti
[bookmark: _Hlk535484522]§ 34 ods. 1 písm. b) zoznamom stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom
1. bol verejný obstarávateľ alebo obstarávateľ podľa tohto zákona, dokladom je referencia,
2. bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač nemá k dispozícii, vyhlásením uchádzača o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené. (vzor potvrdenia je prílohou č. 4 SP.)
Minimálna požadovaná úroveň štandardov
Verejný obstarávateľ požaduje predložiť zoznam realizovaných stavebných prác rovnakého alebo podobného charakteru  a zložitosti ako je predmet zákazky za predchádzajúcich päť rokov od vyhlásenia verejného obstarávania súhrnne vo výške min. 4 000 000,00 EUR bez DPH.
Uchádzačom predložený zoznam bude doplnený potvrdeniami o kvalite uskutočnenia stavebných prác s uvedením identifikačných údajov odberateľa, popisu predmetu plnenia zmluvy alebo jeho časti, celkovú zmluvnú cenu bez DPH, termín uskutočnenia, tel. číslo, meno a priezvisko kontaktnej osoby odberateľa, u ktorej je možné si tieto údaje overiť.
K prepočtu cudzej meny na EUR sa použije kurz Európskej centrálnej banky ku dňu 31.12. príslušného roka.   
V prípade ak uchádzač predkladá zmluvu, resp. zákazku, ktorej realizácia presahuje stanovené obdobie rokov, t.j. uskutočnenie stavebných prác (zmluva/zákazky) začalo pred piatimi (5) rokmi, alebo nebolo skončené do vyhlásenia verejného obstarávania (ďalej aj ako rozhodné obdobie), alebo zmluva/ zákazka, ktorej realizácia začala pred viac ako piatimi (5) rokmi od vyhlásenia verejného obstarávania, uchádzač v zozname uvedie zvlášť rozpočtový náklad iba za tú časť uskutočnenia stavebných prác, ktorá bola realizovaná v požadovanom rozhodnom období. V prípade, ak uskutočnenia stavebných prác realizoval uchádzač ako člen združenia alebo ako subdodávateľ, vyčísli a započíta iba finančný objem, realizovaný ním samotným, pričom finančný objem uvádza v EUR bez DPH.
Verejný obstarávateľ zohľadní referencie uchádzačov uvedené v evidencii referencií podľa § 12 ZVO, ak takéto referencie existujú a uchádzač ich identifikoval.

§ 34 ods. 1 písm. d) zákona o verejnom obstarávaní opisom technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality 
Minimálna požadovaná úroveň štandardov: 
· uchádzač doloží, že je držiteľom platného certifikátu kvality ISO 9001 a ISO 45001 a  ISO 37001 podľa § 35 zákona o verejnom obstarávaní vydaného nezávislou inštitúciou, ktorým sa potvrdzuje splnenie noriem zabezpečenia kvality uchádzačom alebo záujemcom, môže využiť systémy zabezpečenia kvality vyplývajúce z európskych noriem. 
Verejný  obstarávateľ uzná ako rovnocenné aj osvedčenia vydané príslušnými orgánmi členských štátov. Verejný obstarávateľ prijme aj iné dôkazy predložené uchádzačom alebo záujemcom, ktoré sú rovnocenné opatreniam na zabezpečenie podľa požiadaviek na vystavenie príslušného certifikátu.
· Uchádzač doloží, že je držiteľom nasledovných licencií a certifikátov:
Licencie overovania kvality realizácie stavebných prác pri celkovej obnove budovy vydaná akreditovaným orgánom  alebo EKVIVALENT (certifikát) 
Licencia na zhotovenie vonkajších tepelnoizolačných kontaktných systémov  vydaná akreditovaným orgánom  alebo EKVIVALENT (certifikát)
Licencia na zabudovanie vonkajších otvorových konštrukcií do stavby vydaná akreditovaným orgánom alebo EKVIVALENT (certifikát)
Licencia na zhotovenie tepelnoizolačných  a hydroizolačných balkónových , lódžiových a terasových systémov vydaná akreditovaným orgánom alebo EKVIVALENT (certifikát)

§ 34 ods. 1 písm. g) ak ide o stavebné práce alebo služby , údajmi o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov ak nie sú kritériom na vyhodnotenie ponúk.
Minimálna požadovaná úroveň štandardov:
Doklad preukazujúci, že uchádzač má k dispozícii kľúčových expertov:
Verejný obstarávateľ požaduje od uchádzača predložiť údaje o vzdelaní a odbornej kvalifikácii riadiacich zamestnancov a osobitne osôb uchádzača, ktoré budú zodpovedné za poskytnutie služieb. Uvedie menovité zloženie pracovnej skupiny , ktorá bude zložená z : autorizovaný inžinier pozemných stavieb , špecialistu požiarnej ochrany, autorizovaný inžinier pre technické, technologické a energetické vybavenie stavieb doklad o odbornej spôsobilosti na energetickú certifikáciu budov osvedčenia Tepelná ochrana stavebných konštrukcií a budov, doklad o odbornej spôsobilosti na energetickú certifikáciu budov osvedčenia.

1. [bookmark: _Hlk71445172]Doklad o odbornej spôsobilosti na vybrané činnosti vo výstavbe v zmysle zákona č. 138/1992 Zo o autorizovaných architektoch a stavebných inžinieroch v znení neskorších predpisov a to predložením osvedčenia vydaného Slovenskou komorou stavebných inžinierov , resp. Slovenskou komorou architektov ( SKSI, SKA ) pre výkon nasledovných činností:
· Autorizovaný inžinier – pozemné stavby musí mať autorizačné osvedčenie s označením * I1*- Inžinier pre konštrukcie pozemných stavieb alebo *1* Pozemné stavby . 
· Špecialista požiarnej ochrany – musí mať osvedčenie o odbornej spôsobilosti podľa zákona č. 314/2001 Z.z. o ochrane pred požiarmi v znení neskorších predpisov a vyhláška Ministerstva vnútra Slovenskej republiky . 121/2002 Z.z. o požiarnej prevencii v znení neskorších predpisov.
· Autorizovaný inžinier pre statiku stavieb musí mať osvedčenie o odbornej spôsobilosti autorizáciu stupňa *I3*- Inžinier pre statiku stavieb alebo *3-2* Statika stavieb – pozemné stavby.
· Autorizovaný inžinier pre technické, technologické a energetické vybavenie stavieb musí mať osvedčenie o odbornej spôsobilosti autorizáciu stupňa *I4* Inžinier pre technické, technologické a energetické vybavenie stavieb alebo A*5-1,2,4* Technické, technologické a energetické vybavenie stavieb - zdravotechnické zariadenie a inštalácie, vykurovacie a klimatizačné zariadenia, tepelné zariadenia
· Doklad o odbornej spôsobilosti na energetickú certifikáciu budov v zmysle zákona č. 138/1992 Zb. o autorizovaných architektoch a stavebných inžinieroch v znení neskorších predpisov v zmysle zákona č. 555/2005 Z. z. o energetickej hospodárnosti budov a o zmene a doplnení niektorých zákonov, a to predložením osvedčenia vydaného Slovenskou komorou stavebných inžinierov (SKSI) pre miesto spotreby energie : Tepelná ochrana stavebných konštrukcií a budov, resp. rovnocenný doklad o odbornej spôsobilosti osôb podľa predpisov členského štátu ich pôvodu.
2.	Súčasne uchádzač predloží zoznam osôb, zodpovedných za rozpočet, uchádzač predloží pracovný životopis a kópiu dokladu o najvyššom ukončenom stavebnom vzdelaní. 
Predložený pracovný životopis člena skupiny (podpísaný príslušným členom pracovnej skupiny) musí obsahovať minimálne: meno a priezvisko príslušného člena pracovnej skupiny, opis/zoznam odbornej praxe ( pracovná pozícia, opis pracovnej náplne/odborné skúsenosti, miesto mesiac a rok plnenia/zamestnania, zamestnávateľ/objednávateľ a ostatné relevantné informácie vo vzťahu k odbornému vzdelaniu, zručnostiam a praxi.
3. Doklad o odbornej spôsobilosti na vybrané činnosti vo výstavbe v zmysle zákona č. 138/1992 Zb. o autorizovaných architektoch a stavebných inžinieroch v znení neskorších predpisov a to predložením osvedčenia vydaného Slovenskou komorou stavebných inžinierov (SKSI) pre výkon: stavbyvedúceho s odborným zameraním Pozemné stavby ako celok, resp. rovnocenný doklad o odbornej spôsobilosti osôb podľa predpisov členského štátu ich pôvodu. Ak bolo osvedčenie SKSI vydané po 1.1.2009 uchádzač predloží aj potvrdenie z SKSI, kde bude uvedené konkrétne zameranie. Vlastnoručne podpísaný životopis (resp. ekvivalentný doklad), z ktorého bude zrejmý priebeh zamestnaní odborne spôsobilej osoby stavbyvedúceho, a z ktorého bude zrejmý pracovnoprávny vzťah k uchádzačovi t.j. či bude poskytovať služby stavbyvedúceho v pozícií zamestnanca na základe pracovnoprávneho vzťahu, alebo ako iná osoba.
4. oprávnenie vydané Technickou inšpekciou v zmysle Vyhlášky MPSVaR SR č.508/2009 Z. z.,  ktoré oprávňuje jeho držiteľa na montáž vykonávať: montáž, oprava, údržba, odborné prehliadky a odborné skúšky elektrických zariadení v rozsahu: E1 alebo E2, A - objekty bez nebezpečenstva výbuchu.
5.  oprávnenie vydané Technickou inšpekciou v zmysle Vyhlášky MPSVaR SR č.508/2009 Z. z.,  ktoré oprávňuje jeho držiteľa  vykonávať: Montáž, rekonštrukcia, údržba, opravy, odborné prehliadky a odborné skúšky vyhradených technických zariadení plynových  skupiny A,B.
6. oprávnenie vydané Slovenským metrologickým ústavom na montáž meračov tepla a množstva vody  v zmysle § 29 zákona č. 142/2000 Z. z.

§ 34 ods. 1 písm. h) zákona o verejnom obstarávaní uvedením opatrení environmentálneho manažérstva, ktoré uchádzač alebo záujemca použije pri plnení zmluvy alebo koncesnej zmluvy,
Minimálna požadovaná úroveň štandardov: 
uchádzač doloží, že je držiteľom platného certifikátu EMAS resp. registráciu v schéme EMAS v spojitosti s § 36 zákona o verejnom obstarávaní pre oblasť rovnakú alebo podobnú ako predmet zákazky, pričom tento certifikát musí vychádzať zo slovenských technických noriem, alebo z noriem členských štátov Európskeho spoločenstva. 
Verejný  obstarávateľ uzná ako rovnocenné aj osvedčenia vydané príslušnými orgánmi členských štátov. Verejný obstarávateľ prijme aj iné dôkazy predložené uchádzačom alebo záujemcom, ktoré sú rovnocenné opatreniam na zabezpečenie podľa požiadaviek na vystavenie príslušného certifikátu.
Upozornenie: Túto podmienku účasti nebude spĺňať uchádzač, ktorý disponuje iba (výhradne) certifikátom podľa normy ISO 14001 a súčasne nepreukáže splnenie ostatných podmienok podľa predmetného nariadenia. To znamená, že verejný obstarávateľ bude považovať certifikát podľa normy ISO 14001 za ekvivalentný k certifikátu EMAS vtedy, ak k certifikátu podľa normy ISO 14001 pripojí dôkazy o tom, že všetky požiadavky schémy EMAS nad rámec certifikácie podľa normy 14001 má implementované vo svojej organizácii, a tieto pri svojej činnosti uplatňuje, aj keď o tom nemá vydaný certifikát EMAS.

Verejný obstarávateľ si vyhradzuje v zmysle Metodického usmernenie ÚVO č. 13243-5000/2024 neumožniť aplikáciu § 34 ods. 3.
„V nadväznosti na uvedené je teda na rozhodnutí verejného obstarávateľa, ako si upraví (vo výzve/súťažných podkladoch) možnosť využitia kapacít iných/tretích osôb pri preukazovaní technickej alebo odbornej spôsobilosti alebo finančného a ekonomického postavenia. Verejný obstarávateľ teda môže pri preukazovaní technickej alebo odbornej spôsobilosti alebo finančného a ekonomického postavenia priamo vylúčiť využitie kapacít/zdrojov iných osôb. V prípade, ak verejný obstarávateľ neumožní vo výzve na predkladanie ponúk/súťažných podkladoch možnosť využitia kapacít inej osoby a napriek tomu ponuku predloží uchádzač využívajúci kapacity inej osoby, verejný obstarávateľ má vylúčiť takéhoto uchádzača (pre nesplnenie podmienok účasti) alebo nehodnotiť jeho ponuku. Uvedené analogicky platí aj v prípade možnosti využitia subdodávateľov. Pre vylúčenie akýchkoľvek pochybností u záujemcov a uchádzačov si však dovoľujeme verejnému obstarávateľovi odporučiť, aby v prípade jeho rozhodnutia o nepripustení preukazovania splnenia podmienok technickej alebo odbornej spôsobilosti alebo finančného a ekonomického postavenia prostredníctvom inej osoby, uviedol túto skutočnosť vo výzve na predkladanie ponúk alebo v súťažných podkladoch.“
Z uvedeného vyplýva, že uchádzač nemôže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah.
Skupina dodávateľov preukazuje splnenie podmienok účasti na verejnom obstarávaní týkajúce sa technickej alebo odbornej spôsobilosti spoločne. Doklady a dokumenty, ktorými uchádzač preukazuje technickú alebo odbornú spôsobilosť musia byť v ponuke predložené ako kópie podľa § 49 ods. 7 zákona o verejnom obstarávaní
Uchádzač môže predbežne nahradiť doklady určené verejným obstarávateľom na preukázanie splnenia všetkých podmienok účasti jednotným európskym dokumentom podľa § 39 zákona o verejnom obstarávaní (vyplnením všetkých častí formuláru JED pre splnenie podmienok účasti, verejnému obstarávateľovi nebude postačovať len vyplniť čl. IV – JED globálny alfa údaj pre všetky podmienky účasti) alebo čestným vyhlásením, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením podľa § 110 zákona o verejnom obstarávaní nahradil. Uchádzač  môže v čestnom vyhlásení uviesť aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz, a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. Ak uchádzač použije čestné vyhlásenie, verejný obstarávateľ môže na účely zabezpečenia riadneho priebehu verejného obstarávania postupovať podľa § 39 ods. 6 zákona o verejnom obstarávaní. Verejný obstarávateľ postupuje podľa § 39 ods. 7 a 8 zákona o verejnom obstarávaní, ak čestné vyhlásenie obsahuje aj informácie podľa druhej vety tohto odseku
Verejný obstarávateľ uzná aj ekvivalenty dokladov určených ako požiadavku na predmet zákazky v súťažných podkladov predložené v ponuke uchádzača za podmienky, že z nich bude jednoznačne vyplývať splnenie všetkých podmienok určených pre získanie príslušného dokumentu uvedeného v tejto časti súťažných podkladov podľa podmienok určených na získanie uvedeného dokumentu.




ODDIEL  A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

1. Verejný obstarávateľ bude predložené ponuky vyhodnocovať na základe najlepšieho pomeru ceny a kvality
2. Verejný obstarávateľ,  podľa § 44 ods. 3 písm. a) zákona o verejnom obstarávaní určil nasledovné kritériá  na vyhodnotenie ponúk v tomto postupe zadávania zákazky a ich relatívnu váhu:

A. Celková cena za celý predmet zákazky vyjadrená v eurách s DPH pozostávajúca z:
- ceny za vypracovanie projektovej dokumentácie, inžiniering a autorský dozor
- ceny za zhotovenie stavby 
s relatívnou váhou 70.  Kritérium A je aukčné kritérium.

B. Lehota výstavby vyjadrená v celých pracovných dňoch : 
s relatívnou váhou 30.  Kritérium B je neaukčné kritérium.

3. Verejný obstarávateľ určil nasledovné pravidlá uplatnenia kritérií, ktorými zabezpečuje kvalitatívne rozlíšenie splnenia jednotlivých kritérií tak, aby boli nediskriminačné  a podporovali čestnú hospodársku súťaž: 
· V  kritériu A. sa bude hodnotiť cena v eurách vrátane DPH za celý predmet zákazky určená a vyjadrená uchádzačom v súlade s bodom 14 oddielu týchto súťažných podkladov označeného ako  A.1 POKYNY PRE UCHÁDZAČOV/ZÁUJEMCOV a podľa oddielu týchto  súťažných podkladov označeného ako  B.2 SPÔSOB URČENIA CENY. Návrh na plnenie kritéria A  pozostáva z ceny za  výstavbu diela podľa oddielu týchto súťažných podkladov označeného ako B.1 Opis predmetu zákazky . Maximálny počet bodov, ktorý predstavuje 70 bodov,  bude pridelený ponuke s najnižšou navrhnutou cenou. Ostatným ponukám bude pridelený počet bodov pomerne na základe výsledku podielu najnižšej navrhnutej ceny za celý predmet zákazky a navrhnutej ceny aktuálne hodnotenej ponuky, vynásobeného maximálnym počtom bodov  za kritérium, t. j. 70.
Výpočet: (najnižšia cena : cena hodnoteného uchádzača) x 70 b
· V kritériu B sa bude hodnotiť lehota výstavby vyjadrená v celých pracovných dňoch. Návrh na plnenie kritéria B, t. j. celková lehota tvorí súčet pracovných dní navrhovaných v rámci realizácie diela. Maximálny počet bodov, ktorý predstavuje 30 bodov,  bude pridelený ponuke s najkratšou celkovou lehotou teda najnižšiemu súčtu pracovných dní. Ostatným ponukám bude pridelený počet bodov pomerne na základe výsledku podielu najkratšej navrhnutej celkovej lehoty vyjadrenej v pracovných dňoch a navrhnutej celkovej lehoty aktuálne hodnotenej ponuky, vynásobeného maximálnym počtom bodov za kritérium, t. j. 30.  
Výpočet: (najnižšia lehota : lehota hodnoteného uchádzača ) x 30 b
4. Uchádzač vo svojej ponuke predloží svoj návrh na plnenie kritérií vyplnením všetkých požadovaných údajov a informácií v dokumente, ktorý tvorí Prílohu č. 1 tejto časti súťažných podkladov označenú ako „  Príloha č. 1 časti A.3  KRITÉRIÁ NA VYHODNOTENIE PONÚK A PRAVIDLÁ ICH UPLATNENIA súťažných podkladov“.
5. Verejný obstarávateľ zostaví  poradie uchádzačov podľa prideleného celkového počtu bodov, ktorý bude súčtom pridelených bodov za kritérium  A  a za kritérium B podľa bodu 2, resp. bodu 3 tohto oddielu súťažných podkladov.
6. Úspešným uchádzačom pri zadávaní tejto podlimitnej zákazky sa stane uchádzač, ktorého ponuka bude vyhodnotená v elektronickej aukcii ako najvýhodnejšia.
7. V prípade, že ponuka - lehota výstavby uchádzača bude obsahovať mimoriadne nízku ponuku verejný obstarávateľ uchádzača požiada o vysvetlenie mimoriadne nízkej ponuky  podľa § 53 ods. 2 zákona o verejnom obstarávaní v nasledovnej  podobe:
.  	Uchádzač je povinný spracovať a predložiť návrh harmonogramu stavebných prác formou priestorového, technologického a časového riešenia priebehu výstavby, ktoré musí obsahovať model postupu výstavby, ako systému, ktorý bude prevedený formou ohodnoteného sieťového grafu, kde prvky sú čiastkové stavebné procesy (práce jednotlivých pracovných čiat v príslušných technologických etapách jednotlivých objektov ) a väzby vyplývajú z rozboru priestorovej a technologickej štruktúry procesu výstavby. Z výpočtu sieťového grafu vzíde časová štruktúra komplexného stavebného procesu a tým i technologicky zdôvodnená celková lehota výstavby (výpočtom doby jednotlivých procesov a ich najskôr možných a najneskôr prípustných termínov v týždňoch od začiatku výstavby). 
Uchádzač vytvorí a do vysvetlenia musí doložiť nasledujúce dokumenty:
7.1. Technologický rozbor (normál) v nadväznosti na rozpočet /ďalej len „technologický rozbor“/, ktorý znázorňuje technologickú štruktúru výrobného procesu stavby v členení do čiastkových  stavebných procesov, ktoré znázorňujú prácu jednotlivých pracovných čiat a sú riadené v technologickom slede. V tomto dokumente musí byť tiež znázornené, ktoré rozpočtové položky budú vyrábané ktorou pracovnou čatou, teda akým čiastkovým stavebným procesom. Toto priradenie  položiek rozpočtu k čiastkovým  stavebným procesom je požadované pre položky rozpočtu, ktoré sú  očíslované svojim jednoznačným číslom podľa číselníka  stavebných konštrukcií a prác, alebo podobným. Technologický rozbor tak bude zobrazovať správny návrh technologickej deľby práce. Technologický rozbor bude ďalej obsahovať názvy čiastkových  stavebných procesov, merné jednotky produktov, objem a cenu produktu procesu, návrh zloženia pracovných čiat určením počtu pracovníkov, normu času, súčiniteľ napätia noriem, výpočet celkovej skutočnej prácnosti produktov stavebných procesov a lehoty jednotlivých čiastkových stavebných procesov.
Technologický rozbor môže obsahovať i ďalšie relevantné údaje.
7.2. Súpis väzieb sieťového grafu (ďalej len „sieťový graf“); t.j. väzieb medzi jednotlivými činnosťami uvedenými v technologickom rozbore vrátane termínov ich najskôr možných a najneskôr prípustných začiatkov a koncov. Tento súpis väzieb musí vychádzať zo sieťového grafu zostaveného pro túto konkrétnu zákazku. Určenie týchto väzieb je podstatné pre správne zostavenie harmonogramu, ktorý je zadávateľom rovnako ďalej požadovaný.
7.3. Harmonogram - časový plán naviaže na spracovaný technologický rozbor a sieťový graf a bude zobrazovať časovú štruktúru výrobného procesu stavby. Jeho členenie bude zhodné s členením technologického rozboru, teda v technologickej štruktúre čiastkových  stavebných procesov radených v technologickom slede. Bude obsahovať hlavné väzby medzi procesmi, ktoré vyplývajú zo sieťového grafu. Vo vlastnom harmonograme bude vyznačená kritická cesta a celkové rezervy u procesov, ktoré nie sú na kritickej ceste. U každého procesu uvedeného v harmonograme bude vyznačený názov procesu, merná jednotka produktu, objem produktu, cena, norma času, prácnosť, počet pracovníkov, doba činnosti, celková rezerva a termíny najskôr možných a najneskôr prípustných začiatkov a koncov. Súčasťou harmonogramu budú záväzné uzlové body (míľniky)
7.4. Finančný harmonogram prác v mesiacoch, zobrazujúci čerpanie financií v mesačný obdobiach v čase podľa jednotlivých objektov a k nim príslušných čiastkových stavebných procesov.
7.5. Časopriestorový graf nadväzujúci  na spracovaný technologický rozbor a sieťový graf zobrazujúci časovú a priestorovú štruktúru procesu realizácie stavby, s vodorovnou osou časovo zodpovedajúcou časovej osi harmonogramu a zvislou osou priestorovou, kde sú uvedené jednotlivé priestorové úseky objektov, ktoré sú súčasťou stavby objektov. Jeho členenie bude zhodné s členením technologického rozboru, teda v technologickej štruktúre čiastkových stavebných procesov.
7.6. Graf potreby pracovníkov a graf potreby financií v mesiacoch v čase súvisiacim s finančným harmonogramom v mesiacoch. Graf potreby financií bude vypracovaný v bežnej (potreba financií v každom mesiaci) a kumulatívnej forme (nesčítaná potreba financií od začiatku stavby až do príslušného mesiaca). Grafy je možné nahradiť i číselnou tabuľkou.
7.7. Technická správa s objasnením postupu tvorby modelu priebehu výstavby s uvedením predpokladu pre výpočet doby činností, v ktorom bude objasnený postup tvorby modelu priebehu výstavby vratne popisu metódy sieťovej analýzy a používaných väzieb a s uvedením dôkazu, že zdroje, ktoré bude treba pre dodržanie lehoty výstavby, hlavne počet pracovníkov, nie sú technologicky nereálne, hlavne z hľadiska pracovného priestoru, ktorý je na stavenisku k dispozícii.
8. V prípade, že ponuka - cena uchádzača bude obsahovať mimoriadne nízku ponuku verejný obstarávateľ uchádzača požiada o vysvetlenie mimoriadne nízkej ponuky  podľa § 53 ods. 2 v nadväznosti na § 53 ods. 3 zákona o verejnom obstarávaní.
Hlavnou podstatou zdôvodňovania MNP je rozbor jednotkovej ceny podľa kalkulačného vzorca. Základným predpokladom kalkulácií je poznanie kalkulačného vzorca a jeho jednotlivých položiek, ktorých počet závisí od charakteru stavebnej výroby a organizácie firmy. Kalkulačný vzorec je stanovená štruktúra kalkulácií, ktorú tvoria kalkulačné položky a jednoznačne určeným obsahom. Predstavuje určité systematické zatriedenie a transformáciu nákladov. Kalkulačný vzorec slúži k tomu, aby sme mohli stanoviť vlastné náklady kalkulačných jednotiek (stavebného konštrukčného prvku objektu, stavby a pod.) napr. nasledovne:
Vlastné náklady výroby
1. Priamy materiál
2. Prieme mzdy
3. Náklady na prevádzku stavebných strojov a zariadení
4. Ostatné priame náklady
5. Poddodávky
6. Výrobná réžia
Technologická VR
Všeobecná VR
Vlastné náklady výkonu
7. Správna réžia
Úplné vlastné náklady výkonu
8. Zisk (strata)
Uchádzači budú požiadaní o predloženie zdôvodnenia MNP v uvedenej štruktúre kalkulačného vzorca.
Analýza uchádzačmi zdôvodnených rozborov jednotkovej ceny je nasledovná podľa jednotlivých častí:
1.	Náklady na priamy materiál (H)
V nákladoch na priamy materiál (H – hmoty) je zahrnutá predajná cena materiálov, výrobkov, polotovarov, dielcov a náklady spojené s obstarávaním.
U nákladov na materiály teda rozlišujeme:
· náklady na stavebné materiály, ktoré bezprostredne plynú do stavebného diela a používajú sa priamo pri jednotlivých výkonoch, ako napr. tehly, okna, dvere, piesok a pod.
· náklady na pomocné stavebné materiály a pohonné hmoty, ktoré neplynú bezprostredne do stavebného diela.
· Náklady na stavebné materiály sa skladajú z:
· nákupnej ceny,
· ceny za obstaranie (náklady dopravu na prekládku, manipuláciu s materiálom a pod.)
Pretože materiálové náklady obsahujú aj podiely za nakladanie a vykladanie sú pri zostavovaní materiálových nákladov zohľadnené aj mzdové náklady. Materiálové straty sa zohľadňujú ako percentuálna sadzba nákladov na stavebné materiály staveniska t.j. vrátane nákladov na dopravu. Náklady na lešenie, debnenie a paženie vrátane pomocných materiálov, okrem už uvedených materiálov, sú to také materiály, ktoré neplynú do stavebného diela, ale sú potrebné na jeho zhotovenie a pritom sa spotrebujú len sčasti pri opakovanom nasadení.
Náklady, ktoré pritom vznikajú sa kalkulujú rôznymi spôsobmi:
· Náklady na lešenie, debnenie a paženie sa spravidla priraďujú priamo k jednotkovým nákladom (napr. náklady na debniace dosky pri stĺpoch alebo stropoch a pod.). Náklady na tento materiál sa do celkových nákladov započítajú pomernou čiastkou (tzv. opotrebenie) z celkovej ceny. Pomerná čiastka sa vypočíta na základe predpokladaného počtu obrátok, teda na základe predpokladu, koľkokrát sa materiál použije, až dôjde j jeho odpísaniu.
· Náklady  na pomocné materiály, teda materiály, ktoré neplynú do stavebného diela, ako napr. klince, drôt, spojovací materiál a pod., nemožno priradiť k jednotkovým nákladom. Preto svojím podielom materiálu, a prípadne aj miezd, sú zahrnuté do režijných nákladov. Ak sú to materiály, ktoré sú svojou hodnotou alebo účelom nevýznamné, je možné zahrnúť ich do kalkulácie spoločne pod označením „ostatný materiál“. Náklady na ostatný materiál môžu byť stanovené prepočtom alebo odhadom, popr. Môžu byť vyjadrené percentuálnou sadzbou z nákladov na kalkulovaný materiál.
· Prevádzkové hmoty neplynú takisto do stavebného diela. Potrebné sú na prevádzku strojov a zariadení na stavbe, napr. nafta, benzín, elektrický prúd, mazivá. Náklady na prevádzkové hmoty sa zohľadňujú spravidla svojím materiálovým podielom v priamych spracovateľských nákladov u strojov.
Materiál sa oceňuje trhovou cenou, teda cenou, za ktorú je materiál zakúpený.
Ak spracováva kalkuláciu dodávateľ, ktorý je platiteľom dane z pridanej hodnoty (DPH), započíta sa trhová cena materiálov bez DPH. V opačnom prípade, teda pri spracovaní kalkulácie dodávateľom, ktorý nie je platcom DPH, započíta sa trhová cena materiálu vrátane zaplatenej DPH.
Do tejto položky nepatrí:
· spotreba materiálu a náhradných dielov na údržbu a prevádzku stavebných strojov a zariadení, dopravných prostriedkov, príp. iných strojov a zariadení,
· technologické zariadenie budúcej prevádzky budovaného objektu určené k montáži (ak nie je započítané do stavebnej časti rozpočtu stavby),
· manko zavinuté a manko nezavinuté, ale presahujúce stanovené normy.
2.	Mzdové náklady (M – mzdy) predstavujú ocenenie ľudskej práce vyjadrené hodinovou mzdovou tarifou a príslušnými ďalšími zložkami (príplatky, doplatky, pohyblivé zložky miezd) alebo hodinovou mzdovou sadzbou.
Do tejto položky patria mzdy výrobných pracovníkov, ktorí bezprostredne vykonávajú stavebné práce. Ide o:
· mzdy vypočítané podľa úkolovej sadzby (stanovené podľa mzdovej tarify), vrátane mzdovej preferencie a prirážok,
· mzdy vypočítané podľa odpracovaných hodín a mzdovej tarify pre časovú mzdu vrátane mzdovej preferencie a prirážok,
· prémie k úkolovej alebo časovej mzde (výkonnostné ohodnotenie), t.j. prémie za splnenie termínu, zlepšenie kvality, za splnenie hodinovej produktivity práce a pod.,
· príplatok za osobné ohodnotenie,
· príplatok za prácu v sťaženom alebo zdraviu škodlivom prostredí,
· príplatok za prácu vo výškach,
· príplatok pri fyzicky mimoriadne namáhavých prácach.
Ďalej sem patria tiež zložky miezd pracovníkov s dočasným pracovným pomerom alebo patriacich do inej kategórie pracovníkov, ktorí vykonávajú hore uvedené práce, ako:
· mzdová hodnota produktivity práce žiakov odborných škôl,
· mzdová hodnota práce cudzích pracovníkov, ktorí používajú výrobné prostriedky vlastnej organizácie,
· mzda za práce príslušníkov vojenských útvarov,
· mzda iných pracovníkov s dočasným pracovným pomerom napr. brigádnikov,
· naturálne pôžitky a ich peňažité náhrady výrobných pracovníkov.
3.	Náklady na prevádzku stavebných strojov a zariadení (S)
Do tejto položky patria náklady spojené s prevádzkou vlastných aj prenajatých stavebných strojov a zariadení používaných na stavbe na vykonávanie stavebných prác. Patria tu náklady na premiestňovanie materiálu, zeminy ap., vykonávané stavebnými strojmi a náklady spojené s prevádzkou výťahových veží a podobných zariadení.
Túto položku tvoria:
· mzdy za obsluhu stavebných strojov a zariadení,
· mzdy za premiestňovanie stavebných strojov a zariadení (naloženie, doprava a vyloženie, premiestnenie, montáž, demontáž a vyskúšanie),
· ostatné náklady spojené s premiestnením stavebných strojov a zariadení,
· spotreba materiálu a energie na prevádzku a údržbu stavebných strojov a zariadení (elektrina, stlačený vzduch, pohonné hmoty, mazivá, náhradné diely a pomocný materiál),
· odpisy stavebných strojov a zariadení,
· náklady na opravy stavebných strojov a zariadení,
· mzdy na údržbu, t.j. bežné pravidelné ošetrenie stavebných strojov a starostlivosť o nich, aby boli stále schopné stavebnej prevádzky alebo používania, ak ju vykonávajú osádky stavebných strojov alebo pracovníci pridelení pre ich obsluhu,
· opotrebovanie pneumatík stavebných strojov a zariadení,
· nájomné stavebných strojov a zariadení vyfakturované (vyúčtované) inými organizáciami alebo vnútropodnikovými orgánmi.
Do tejto položky sa nezahrnujú:
· náklady spojené s prevádzkou strojov, zariadení a dopravných prostriedkov, ktoré patria do položky 4. Ostatné priame náklady,
· náklady spojené s prevádzkou stavebných strojov a zariadení, ktoré patria do položky 5. Výrobná réžia, alebo do položky 6. Správna réžia, t.j. takých, ktoré súvisia s vytvorením všeobecných podmienok výroby a ktoré nie je možné stanoviť (zistiť) na kalkulačnej jednotke,
· náklady spojené s prevádzkou a údržbou drobného hmotného investičného majetku,
· náklady na dopravu polotovarov technologickej pomocnej stavebnej výroby.
Organizácia vymedzí v svojom vnútropodnikovom predpise, u ktorých strojov sa zisťujú (stanovujú) náklady na jednotlivé objekty priamo a v prípade ktorých prostredníctvom výkonov vykonávaných pre príslušný objekt. Náklady na prevádzku ostatných strojov, zahrňované do položky 3. Náklady na prevádzku stavebných strojov a zariadení, je možné na jednotlivé objekty rozvrhnúť úmerne k zvolenej základni.
4.	Ostatné priame náklady (OPN)
Do tejto položky patria:
· náklady na prevoz zeminy (ak prevoz nie je vykonávaný stavebnými strojmi a nepatrí do položky 3. Náklady na prevádzku stavebných strojov a zariadení),
· náklady na premiestňovanie materiálu zo skladu na stavenisku alebo skládky k miestu zabudovania (ak nie je vykonané stavebnými strojmi a nepatrí do položky 3. Náklady na prevádzku stavebných strojov a zariadení),
· náklady na prevoz materiálu v používaní na ďalšie stavby pri opakovanom použití,
· náklady na prepravu pracovníkov na stavenisko a späť v prípadoch, keď sú rozpočtované samostatnou položkou v stavebnom rozpočte,
· rozdiel medzi cenou dodávky stavebných profesií a mzdovou hodnotou práce zahraničných pracovníkov. Ak ide o vysoké čiastky, uvádzajú sa v samostatnej podpoložke ostatných priamych nákladov,
· mzdy nerobotníckych kategórií pracovníkov, ktoré nepatria do položky 5. Výrobná réžia alebo 6. Správna réžia,
· iné ostatné priame náklady (napr. osobné ochranné pracovné prostriedky), ktoré nepatria do položiek 1 až 3.
5.	Poddodávky
Do tejto položky patria poddodávky stavebných prác vymedzené smernicami k účtovnej osnove. Poddodávky sa zahŕňajú do tejto položky v tom istom období, v ktorom boli zahrnuté do ceny za ich dodávku odberateľom.
V kalkuláciách za vnútropodnikové výkony je možné za poddodávky považovať tiež vnútropodnikové poddodávky (tzv. vlastné poddodávky) stavebných prác, vykonávané samostatnými špecializovanými vnútropodnikovými útvarmi
6.	Výrobná réžia (RV)
Režijné náklady sú tie náklady, ktoré sa nedajú priamo priradiť jednému nositeľovi nákladov, napr. kalkulačnej jednotke. Z dôvodu zapríčinenia nákladov rozlišujeme dve skupiny, a to náklady výrobnej réžie a náklady správnej réžie. Náklady výrobnej réžie sú tie náklady, ktoré vzniknú prevádzkovaním staveniska ako celku. Napr. spotreba elektrickej energie, vody na stavenisku sa sleduje za celé stavenisko. Stavbyvedúci môže mať na starosti viac ako jedno stavenisko. Tieto náklady spravidla nevieme priamo priradiť ku kalkulačnej jednotke (m3 muriva, m2 omietky a pod.), ale len formou zvolenej prirážky. Odporúča sa stavebnej firme zostaviť tzv. kontrolný zoznam (katalóg) týchto nákladov.
Teda do položky výrobná réžia môžeme pridať všetky časovo rozlíšené prvotné a druhotné náklady, súvisiace s riadením, činnosťou a obsluhou výrobného procesu, ktoré nie je možné stanoviť (zistiť) priamo na predmet kalkulácie alebo kalkulačnú jednotku.
Výrobnú réžiu môžeme členiť na:
· technologickú výrobnú réžiu,
· všeobecnú výrobnú réžiu.
Technologická výrobná réžia
Do technologickej výrobnej réžie patria:
· Spotreba materiálu, paliva a energie, ide o spotrebu materiálu použitého na úpravu staveniska, pre protipožiarnu ochranu, pri upratovaní objektov pred odovzdaním, spotreba ochranných pomôcok.
· Spotreba energie a palivo pri osvetľovaní a vytápaní stavieb a objektov a pod.
· Dopravné pri presunoch a vrátení zvyšného materiálu, pri odvážaní odpadu a pod.
· Odpisy hmotného investičného majetku, slúžiaceho k výrobe, napr. strojov a zariadení, ktoré nepatria do položky 3. Náklady na prevádzku stavebných strojov a zariadení.
· Opravy a údržba investičného: patria tu mzdy za opravy a údržbu, spotreba náhradných dielov a pomocného materiálu a pod.
· Odpisy a náklady na opravy a údržbu zariadenia staveniska: patria tu odpisy dočasných objektov zariadenia staveniska a drobného investičného majetku nahrádzajúce dočasné objekty zariadenia staveniska, náklady na opravy a údržbu objektov týchto zariadení, nájomné objektov nahrádzajúcich dočasné objekty zariadenia staveniska a náklady na opravy a údržbu týchto objektov, náklady na úpravy objektov stavby používaných na účely zariadenia staveniska, úhrady za užívanie zariadenia staveniska iných organizácií – odpočítajú sa úhrady za užívanie vlastného zariadenia staveniska prijaté od iných organizácií atď.
· Nezavinené manká v rámci noriem.
· Straty zo zmätkov: patria tu predovšetkým náklady na odstránenie chybnej práce v priebehu výstavby, náklady na odstránenie drobných chýb zistených pri odovzdávaní objektu a náklady na opravy vykonávané v záručnej dobe.
· Doplnkové mzdy robotníkov hradené z nákladov, patria tu doplnkové mzdy ako:
· príplatok vedúcich čiat,
· náhrady mzdy pri časových stratách (prestoje),
· odmeny za pracovnú pohotovosť,
· príplatok za prácu v noci,
· doplatok za prácu v nižšej kvalifikačnej triede,
· príplatok pracovníkom združených povolaní,
· zvláštne aj jednorazové odmeny,
· prémie a odmeny za úspory,
· mzdy za dovolenku a náhrady za nevyčerpanú dovolenku,
· náhrady mzdy za čas zameškaný výkonom verejných funkcií, občianskych povinností a pri vojenských cvičeniach,
· zvýhodnené práce vo viac zmenných prevádzkach, príplatok pri zaškoľovaní,
· náhrady mzdy pri nepriaznivých poveternostných vplyvoch,
· cieľové odmeny, ak nepatria do priamych miezd,
· odmeny odlúčených pracovníkov,
· stabilizačné odmeny vybraných profesií pracovníkov a pod.

Všeobecná výrobná réžia
Do všeobecnej výrobnej réžia patria:
· Spotreba materiálu, paliva a energie pri upratovaní a vykurovaní kancelárií, hygienického zariadenia, kancelárskych potrieb a pod.
· Odpisy budov a drobného investičného majetku, ktoré slúžia na riadenie výrobného procesu.
· Opravy a údržba investičného majetku, ktorý slúži na riadenie výrobného procesu.
· Ostatné vecné náklady, napr. poštovné, poplatky za telefón, vecné a osobné náklady závodného stravovania pracovníkov stavby (v súlade s platnými predpismi), náklady na ubytovanie vlastných pracovníkov, ktorým je organizácia povinná poskytnúť ubytovania a pod.
· Poistky, poplatky, cestovné.
· Náklady na dopravu pracovníkov na stavenisko a späť nezahrnuté do ostatných priamych nákladov.
· Mzdy za pomocné práce, patria tu mzdy za práce, ktoré sa nezahrňujú do priamych miezd, ani do technologickej výrobnej réžie, napr. skladových pracovníkov, strážnikov a pod. a tiež základné a doplnkové mzdy a ostatné osobné náklady ostatných pracovníkov a pomocných pracovníkov (kuričov, upratovačiek, vrátnikov, strážnikov, požiarnikov a pod.) ak pracujú na danom výrobnom stavenisku.
· Základné a doplnkové mzdy a ostatné osobné náklady technicko-hospodárskych pracovníkov.
· Príspevok na sociálne zabezpečenie z priamych aj nepriamych miezd.
Komplexné dobropisy nákladov sa odpočítajú priamo od príslušných druhov výrobnej réžie.
7.	Správna réžia
Náklady na správnu réžiu nevznikajú na stavenisku, ale v rôznych oblastiach správy. Pod pojmom „správna réžia“ sa chápu tie náklady, ktoré pre podnik nevznikajú na základe určitej stavebnej zákazky, ale jeho celkovým prevádzkovaním. Definujú sa druhmi nákladov, ktoré zachytávajú jednotlivé nákladové strediská správy.
Ide o náklady útvarov podnikového manažmentu, závodov, stavebných a iných správ, prípadne iných organizačných útvarov, ktoré podliehajú priamo týmto útvarom.
Súčasťou správnej réžie sú aj náklady spojené s odbytovou činnosťou. Tieto náklady preto nemôžeme priradiť jednému konkrétnemu stavenisku ani výkonu. K jednotlivým výkonom sa priraďujú vo forme prirážkovej sadzby. Teda do položky správna réžia patria prvotné a druhotné náklady, ktoré súvisia s riadením a správou organizácie, závodov a správ.
Do správnej réžie patria:
· Spotreba materiálu, energie a paliva pri upratovaní a vykurovaní kancelárií, kancelárskych potrieb a pod.
· Dopravné náklady vyvolané správnymi útvarmi.
· Odpisy investičného majetku.
· Náklady na opravy a údržbu investičného majetku.
· Náklady na reklamu.
· Nezavinené manká v rámci noriem.
· Ostatné vecné náklady, napr. poštovné, poplatky za telefón, vecné a osobné náklady závodného stravovania (v súlade s platnými predpismi) a pod.
· Poistné, rôzne poplatky, cestovné.
· Mzdy za pomocné práce.
· Patria tu základné a doplnkové mzdy a ostatné osobné náklady ostatných pracovníkov a pomocných pracovníkov (kuričov, upratovačiek, vrátnikov, strážnikov ap.).
· Základné a doplnkové mzdy a ostatné náklady technicko-hospodárskych pracovníkov.
· Príspevok na sociálne zabezpečenie z miezd a ostatné osobné náklady zúčtované v položke správnej réžie.
· Náklady na prácu výpočtovej techniky.
· Náklady na výchovu učňov, zodpovedajúce platným predpisom vrátane nákladov cudzích organizácií.
Do správnej réžie nepatria:
· Náklady stredísk výrobných činností (napr. úsekov stavbyvedúcich, dielní).
· Náklady zásobovacej a skladovacej nevýrobnej činnosti (ubytovní, odborných učilíšť, závodného stravovania, rozvoja vedy a techniky ap.).
Výrobná réžia (RV) a správna réžia (RS) sa spravidla kalkuluje pomocou prirážok na základe skutočných nákladov minulých období s prihliadnutím na zmeny predpokladané v období, pre ktoré sa náklady kalkulujú, prípadne na základe rozpočtu režijných nákladov. Ako základ pre sadzbu výrobnej réžie je vhodné používať súčet priamych miezd a ostatných priamych nákladov (priame spracovateľské náklady). Tento základ zabezpečuje plynulé krytie potreby výrobnej réžie bez ohľadu na to, či sú vykonávané práce viac alebo menej náročné na samotné priame mzdy alebo samotné ostatné priame náklady.;
8.	Zisk
Optimálny zisk je dôležitou veličinou, ktorú potrebujeme stanoviť pre výpočet ceny stavebných prác.
Na základe trhových skúseností je možno rešpektovať pri kalkulácií zisku tieto kritériá:
· úroveň zisku je výsledkom ponuky a dopytu,
· primeraný zisk je taký minimálny zisk, ktorý dokáže firma spotrebovať pre zabezpečenie svojho výrobného programu, vlastnej existencie a dobrej prosperity,
· výška zisku sa odvíja z konkurenčnej schopnosti firmy na trhu.
V súlade zo zákonom o cenách je treba rešpektovať pre regulácii cien niektoré paragrafy, ktoré sa o zisku zmieňujú. Primeraným ziskom rozumieme zisk vychádzajúci z vývoja obvyklého podielu zisku tuzemského tovaru s prihliadnutím na ekonomicky oprávnené náklady, na kvalitu tovaru, obvyklé riziko výroby alebo obehu a vývoj dopytu na trhu.
Pri celkovom hodnotení primeranosti zakalkulovaného zisku je potrebné prihliadnuť na poskytovanie, resp. neposkytovanie finančných preddavkov od investora. Pokiaľ preddavky nie sú poskytované, je potrebné zvýšené náklady o úroku z úverov premietnuť do ceny jej zvýšením, naopak, predstihové poskytovanie preddavkov minimalizuje na strane dodávateľa dopad úverovej záťaže, čo by sa malo prejaviť aj znížením ceny.
Ekonomicky oprávnenými nákladmi sa rozumejú náklady na obstarávanie zodpovedajúceho množstva priameho materiálu, mzdové a ostatné osobné náklady, technologicky nevyhnutné ostatné priame a nepriame náklady a náklady obehu. Pri posudzovaní ekonomicky oprávnených nákladov sa vychádza z vývoja obvyklej úrovne týchto nákladov v porovnateľných ekonomických podmienkach s prihliadnutím na osobitosti daného tovaru.
V súčasnosti ani 20–percentná rentabilita k spracovateľským nákladom nevystihuje objektívne potrebný zisk stavebnej firmy. Správne stanovenie rentability je pomer zisku k celkovým nákladom stavebnej firmy.
Na základe uvedeného pre stavebnú firmu sa ukazujú dva varianty riešenia uvedeného problému:
1. Stanovenie premenlivých percent sadzieb zisku na jednotlivé stavebné práce alebo ich skupiny.
2. Úprava kalkulačného vzorca tak, aby sa do základne započítal aj podiel nákladov na materiál.
Oba tieto varianty neodstránia úplne náš problém, pretože pri montážnych položkách a pri niektorých položkách PSV sa pridávajú špecifikácie. Tieto je potrebné zahrnúť do celkových nákladov položky. Potom sa automaticky rentabilita znižuje.
V súčasnosti pri 20-percentnej sadzbe zisku v orientačných cenách je priemerná rentabilita 15 až 18 percent pri položkách, ktoré neobsahujú materiálové náklady a 3 – 5 percent pri položkách, ktoré obsahujú aj materiálové náklady. Ak priradíme špecifikácie k položkám, celková rentabilita nám poklesne.


Príloha č. 1 časti A.3  KRITÉRIÁ NA VYHODNOTENIE PONÚK A PRAVIDLÁ ICH UPLATNENIA súťažných podkladov

NÁVRH NA PLNENIE KRITÉRIÍ
Verejný obstarávateľ:  		Obec Nitrica
				

Názov predmetu zákazky:  	Obytný súbor Školská

Obchodné meno uchádzača:	...................................................................................................
Adresa alebo sídlo uchádzača:	...................................................................................................
IČO:				...................................................................................................
IČ DPH:				...................................................................................................
Kontaktná osoba:			...................................................................................................
Tel.:				...................................................................................................
e-mail:				...................................................................................................

	Kritérium č.1 
Uchádzačom navrhovaná celková cena za celý predmet zákazky zahŕňajúca všetky náklady súvisiace s predmetom zákazky vyjadrená v eurách s DPH 
	

	Vypracovanie projektovej dokumentácie bez DPH
	

	Zabezpečenie inžinierskej činnosti bez DPH
	

	Uskutočnenie stavebných prác bez DPH
	

	Spolu bez DPH
	

	DPH 23%
	

	Spolu s DPH
	

	Kritérium č.2
Lehota výstavby v celých pracovných dňoch
	




V ……………….…….., dňa ....................				……………………………….......................
										meno, priezvisko a funkcia
           oprávnenej osoby uchádzača

Poznámka: podpis uchádzača alebo osoby oprávnenej konať za uchádzača, (v prípade skupiny dodávateľov podpis každého člena skupiny dodávateľov alebo osoby oprávnenej konať  za každého člena skupiny dodávateľov) 	Uchádzač uvededie či je / nie je platcom DPH

ODDIEL B.1 OPIS PREDMETU ZÁKAZKY
Predmetom zákazky je vypracovanie projektovej dokumentácie, poskytnutie služieb inžinierskej činnosti a uskutočnenie stavebných prác pre realizáciu diela novostavby troch bytových domov v obci Nitrica 

ZÁKLADNÉ ÚDAJE CHARAKTERIZUJÚCE PREDMET ZÁKAZKY
1.Verejný obstarávateľ bude v predmetnom verejnom obstarávaní postupovať formou „Naprojektuj a postav!“ t,j, podľa zmluvných podmienok FIDIC Žltá kniha To znamená, že zhotoviteľ stavby je zároveň zodpovedný aj za tvorbu projektovej dokumentácie. Z pohľadu zákona o verejnom obstarávaní  ide o zmiešanú zákazku a to o zákazku na stavebné práce, kde úspešný uchádzač (budúci Zhotoviteľ stavby) zabezpečuje aj vypracovanie PD. 

1.1 Predmetom zákazky je  komplexné zhotovenie diela, 3x bytový dom s 18 bytovými jednotkami  bežného štandardu podľa § 2 ods. 1 písm. e) zákona č. 443/2010 Z. z. o  dotáciách na rozvoj bývania a o sociálnom bývaní (ďalej len „zákon č. 443/2010 Z. z.) a príslušnej potrebnej technickej vybavenosti podľa § 6 ods. 1 písm. f) zákona č. 150/ 2013 Z. z. o Štátnom fonde rozvoja bývania (ďalej len „zákon o ŠFRB“) v súbehu s § 2 ods. 1 písm. p) zákona č. 443/2010 Z. z., na parcelách uvedených v schválenom územnom rozhodnutí v katastrálnom území Nitrica.

1.2 Predmetom zákazky je aj zabezpečenie zo strany úspešného uchádzača  generálneho projektanta (stavebný zákon 25/2025 Z.z, §35 ods 3) a 4)) pre vypracovanie projektovej dokumentácie pre stavebný zámer, projekt stavby, vykonávací projekt a príslušný inžiniering k jednotlivým stupňom projektovej dokumentácie pre predmetnú zákazku. 
Generálny projektant bude okrem projekčných prác a inžinieringu zabezpečovať aj koordináciu projektantov častí projektovej dokumentácie a iných špecialistov (subdodávatelia) potrebných na vypracovanie projektovej dokumentácie a jej kompletizáciu, vykonanie obvyklých činností v predprojektovej príprave stavby, pri zhotovovaní stavby a pri jej kolaudácii. Generálny projektant zodpovedá za úplnosť projektovej dokumentácie a za jej použiteľnosť podľa aktuálne platných zákonov.

1.3 Súčasťou realizácie diela musí byť i návrh a realizácia potrebnej technickej vybavenosti prislúchajúcej bytovému domu. Zhotovená projektová dokumentácia a komplexná realizácia diela podľa zhotovenej a schválenej projektovej dokumentácie musí byť v súlade s právnym poriadkom Slovenskej republiky a musí zohľadňovať všetky verejným obstarávateľom stanovené relevantné požiadavky  vo vzťahu k definovaným účelu a cieľu tejto zadávanej zákazky, a všetky požiadavky súvisiace  so zhotovením diela, uvedené, okrem iného, i v zákone o ŠFRB a vo Vyhláške Ministerstva dopravy a výstavby Slovenskej republiky č. 181/2019 Z. z. o výške dotácie na obstaranie nájomného bytu, obstaranie technickej vybavenosti a odstránenie systémovej poruchy a výške oprávnených nákladov na obstaranie nájomného bytu (ďalej len „Vyhláška“) v ich účinnom znení. 

2. Účel zadávania zákazky: uspokojenie potrieb spojených s bývaním pre obyvateľov obce Nitrica prostredníctvom zabezpečenia rozšírenia bytového fondu verejného obstarávateľa s efektívnou podporou poskytovanou Štátnym fondom rozvoja bývania Slovenskej republiky (ďalej len „ŠFRB“). 

3. Cieľ zadávania zákazky: získanie zhotoviteľa projektovej dokumentácie pre potreby získania všetkých nevyhnutných povolení podľa zákona č. 25/2025 Z.z. (ďalej len „Stavebný zákon“) inžinierskou činnosťou zhotoviteľa a realizácia výstavby troch bytových domov so 18 bytovými jednotkami podľa schválenej projektovej dokumentácie a požiadaviek verejného obstarávateľa uvedených v týchto súťažných podkladoch.  

3. Sledované očakávané výsledky: 4 bytové dome x 11 skolaudovaných bytových jednotiek pre obyvateľov obce.
Predmetom je novostavba štyroch bytového domu, každý s bytovými jednotkami, spevnenými plochami, chodníkmi a s príslušnými rozvodmi inžinierskych sietí – prípojkami elektriny, vody, plynu, dažďovej kanalizácie, splaškovej kanalizácie a verejného osvetlenia, napojenými na verejné siete. Projektom riešené územie sa nachádza v katastrálnom území Nitrica. Územie je situované v rovinatom teréne. Navrhované bytové domy sú umiestnené v existujúcej zástavbe medzi miestnymi komunikáciami a priľahlou občianskou vybavenosťou, v súlade s priestorovými regulatívmi obce. Navrhovaných bytový dom bude riešený ako trojpodlažný objekt bez podpivničenia, s valbovou strechou. Dispozičné riešenie jednotlivých objektov vychádza z požiadaviek stavebníka. Objekty budu predstavovať samostatný obytný celok, s vlastným spoločným vstupom a so samostatným technicko-prevádzkovým napojením. Každý bytový dom bude napojené na technickú infraštruktúru nasledovne:
· Vodovodná prípojka – každý objekt bude napojený na verejný vodovod navrhovanou vodovodnou prípojkou.
· NN elektrická prípojka – navrhovanými NN prípojkami z verejnej elektrickej siete, napojenie bude riešené zo skríň káblového distribučného rozvodu NN.
· Splašková kanalizácia – napojenie jednotlivých objektov na verejnú kanalizačnú sieť prostredníctvom navrhovaných splaškových prípojok.
· Dažďová kanalizácia – dopojenie do existujúcej dažďovej kanalizácie
· Plynová prípojka – nerealizuje sa.
Vykurovanie bytového domu bude riešené teplovodným systémom s núteným obehom, pričom zdrojom tepla budú tepelné čerpadlo umiestnené v technickej miestnosti objektu. Bytový dom je vybavený FVE panelmi umiestnenými na streche.
Bytové domy budú slúžiť na bývanie nájomcov v jednotlivých bytových jednotkách, s kompletným technickým, dopravným a infraštruktúrnym zázemím.
5. Požiadavky na predmet zákazky:
· Bytový dom (dielo)  musí byť vybudovaný na základe Vydania rozhodnutia o stavebnom zámere a overenia projektu stavby s vydanou overovacou doložkou na pozemkoch verejného obstarávateľa v lokalite určenej v týchto súťažných podkladoch v katastrálnom území Nitrica
· Úspešný uchádzač bude povinný poskytnúť verejnému obstarávateľovi potrebnú súčinnosť v súlade s vybavovaním žiadosti o dotáciu podľa zákona č. 443/2010 Z. z. a úveru podľa zákona o ŠFRB. 
· projekt stavby musí byť písomne vopred schválený verejným obstarávateľom pred podaním žiadosti  o schválenie stavebného zámeru a to minimálne v rozsahu zodpovedajúcom požiadavkám uvedeným podľa § 9 vyhl. 453/2000, Z. z. , ktorou sa vykonávajú niektoré ustanovenia stavebného zákona.
· Jednotlivé byty a prislúchajúca technická vybavenosť musia spĺňať požadované parametre pre poskytovanie maximálnej podpory na obstaranie nájomných bytov a súvisiacej technickej vybavenosti podľy príslušnej legislatívy platnej účinnej pre rok 2026, najmä zákona o ŠFRB, Vyhlášky a súvisiacich predpisov v platnom znení.
· Vybavenie bytov musí spĺňať podmienky stanovené pre bežný štandard podľa § 2 ods. 1 písm. e) zákona č. 443/2010 Z.z., vybavenie bytu musí zodpovedať  podmienkam uvedeným v zákone o ŠFRB.


Technické požiadavky na  Bytový dom 11 b.j.: Všetky štyri bytové domy budú totožné

Počet bytov v bytovom dome: 11 (jedenásť) ks 
Priemerná podlahová plocha bytov v bytovom dome: 59,6 m2 – 59,7 m2 vrátane balkónov 
Pre bytový dom sa uvažuje jeden samostatný vchod pre každých bytový dom 
Pre bytový dom sa uvažuje s 8 balkónmi. 
Bytový dom bude mať samostatnú miestnosť „ kočikáreň “ (pivnice) umiestnenú v prízemí s výmerou min. 37,6 m2
Maximálna počet poschodí: 3 NP 
Bytový dom bude mať samostatnú kotolňu umiestnenú v prízemí s výmerou min. 7,4 m2
Každý bytový dom bude mať samostatnú miestnosť s výlevkou pre upratovačku v prízemí s výmerov min. 1,5m2 
Umiestnenie bytového domu v súlade s územným rozhodnutím 

Počet a typ bytov pre jeden bytový dom 11 b. j.: 
1 NP: 	2 izbový – 2 ks,
                 	3 izbový – 1 ks,
2 NP:	 2 izbový - 2 ks, 
	               3 izbový - 2 ks, 
3 NP: 	2 izbový - 2 ks, 
                 	3 izbový - 2 ks, 

Ďalšie technické požiadavky na bytový dom a jednotlivé byty: 
· Obvodové steny bytového domu musia byť murované min. hr. 300 mm a zateplené v zmysle ETICS (min. vlna alt. EPS). 
· Vnútorné priečky budú z pórobetónu, v prípade potreby akustické 
· Všetky vnútorne steny a betónové stropy budú omietnuté vápenocementovou omietkou + maľovka (1 x základ + 2 x vrchný náter) 
· Potery betónové s kari sieťou, al. vláknom 
· Nájomný bytový dom musí spĺňať minimálne požiadavky na energetickú hospodárnosť podľa § 4 ods. 1 zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov. 
· Strecha valbová, krov väzníkový, pozinkovaná plechová krytina, žľaby a zvody, podkrovný zateplený vylez, vonkajšie parapety farbený pozink Stropy musia byť betónové ( napr. monolit, filigrán, spirol...) 
· Strop na 3 NP bude zo SDK protipožiarny, zateplený 
· Schodisko betónové, povrch keramická dlažba/PVC 
· Vo všetkých spoločných priestoroch sa požaduje keramická dlažby/PVC 
· Okná – trojská, rámy a krídla plastové biele, kľučky biele, montáž v zmysle STN, vnútorný parapet PVC biely, bez žalúzií 
· Vchodové dvere do bytového domu budú hliníkové, presklené, farba biela 
· V schodiskách bude požiarny hydrant 
· Vykurovanie bytového domu – tepelné čerpadlo + fotovoltika , bytový dom musí byt zaradený do energetickej triedy A0 , požaduje sa MaR 
· Samostatné meranie energií pre každý byt – teplo, elektrina, voda 
· Každý byt musí mať rekuperáciu 
· Samostatný merač elektriny pre spoločné priestory 
· Bytový dom musí byť napojený na všetky potrebné inžinierske siete 
· Vyhotovenie a vybavenie bytov musí byť v súlade s podmienkami ŠFRB na poskytnutie podpory 
- Vybavenie a vybavenie bytov: 
a. Drevená kuchynská linka s nerezovým drezom, vodovodnou batériou a s elektrickým sporákom 
b. Plávajúce podlahy v izbách a chodbe + keramická dlažba a keramický obklad v kúpeľniach 
c. Zariadené WC + kúpeľňa (wc, umývadlo, vaňa/spr. kút, príprava na pračku, umývadlová/sprchová/vaňová batérie 
d. Protipožiarne vchodové dvere 
e. Interiérové dvere 
Verejný obstarávateľ, v súlade s § 41 ods. 3 a ods. 4 zákona o verejnom  obstarávaní, určuje:
A) vyžaduje, aby úspešný uchádzač v zmluve, najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
B) povinnosť úspešného uchádzača oznámiť akúkoľvek zmenu údajov o každom subdodávateľovi,
C) nasledovné pravidlá pre zmenu subdodávateľov počas plnenia zmluvy:
a) subdodávateľ, ktorého sa týka návrh na zmenu, musí spĺňať  podmienky podľa § 32 ods. 1 zákona o verejnom obstarávaní,
b) zmenu subdodávateľa úspešný uchádzač písomne oznámi verejnému  obstarávateľovi najneskôr 5 pracovných dní pred jej uskutočnením s uvedením obchodného mena subdodávateľa, adresy sídla subdodávateľa, IČO subdodávateľa; resp. mena a priezviska subdodávateľa, trvalého pobytu subdodávateľa a rodného čísla subdodávateľa,
c) zmenou subdodávateľa nie je dotknutá zodpovednosť úspešného uchádzača za plnenie zmluvy,

Verejný obstarávateľ, v súlade s § 41 ods. 1 písm a) a b) zákona o verejnom obstarávaní žiada uchádzača aby v ponuke uviedol:
a) podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok
b) navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.



ODDIEL B.2  SPÔSOB URČENIA CENY

1. Uchádzačom navrhovaná cena musí byť stanovená podľa zákona NR SR č. 18/1996 Z. z. o cenách v znení neskorších predpisov v spojení s vyhláškou MF SR č. 87/1996 Z. z., ktorou sa vykonáva zákon NR SR  č. 18/1996 Z. z. o cenách v znení neskorších predpisov  a vyjadrená v eurách.
2. V cene musia byť započítané všetky náklady uchádzača v zmysle zákona NR SR č.18/1996 Z. z. o cenách v znení neskorších predpisov. Cena musí obsahovať aj všetky náklady súvisiace s plnením požiadaviek verejného obstarávateľa  uchdázačom uvedených v časti B.1 označenej ako „Opis predmetu zákazky“ týchto súťažných podkladov. 
3. Navrhovaná cena musí zahŕňať všetky náklady uchádzača za  kompletnú dodávku a montáž stavebných prác podľa všetkých požiadaviek na predmet zákazky, podmienok  určených v oznámení o vyhlásení verejného obstarávania a v týchto súťažných podkladoch, v súlade s obsahom oddielu týchto súťažných podkladov označenom ako B.1 Opis predemtu zákazky .
4. Navrhovaná cena musí byť uvedená v ponuke v štruktúre uvedenej v dokumente označenom ako  „Návrh  na plnenie kritérií“, ktorý tvorí Prílohu č. 1 časti A.3 týchto súťažných podkladov označenej ako „Kritériá na vyhodnotenie ponúk a pravidlá ich uplatnenia“. 
	
5. Ak uchádzač nie je platiteľom DPH, uvedie navrhovanú celkovú cenu (v stĺpci „s DPH“).

6. Skutočnosť, že nie je platiteľom DPH uchádzač výslovne uvedie v predloženej ponuke.
7. Ak sa uchádzač v priebehu zmluvného vzťahu stane platiteľom DPH, zmluvná cena sa nezvýši.
8. Požadované údaje o cene predmetu zákazky vpíše uchádzač tak, aby boli čitateľné, do dokumentu označeného ako „Návrh uchádzača na plnenie kritérií“ ktorý tvorí Prílohu č. 1 časti A.3 týchto súťažných podkladov označenej ako „Kritériá na vyhodnotenie ponúk a pravidlá ich uplatnenia“a do návrhu ZOD v Prílohe SP-Príloha č. 1 Návrh Zmluvy o dielo.




ODDIEL B.3  OBCHODNÉ PODMIENKY DODANIA PREDMETU ZÁKAZKY

1 Výsledkom tohto verejného obstarávania bude uzavretie zmluvy o dielo podľa § 536 a nasl. zákona   č. 513/1991 Zb. Obchodný zákonník v znení neskorších predpisov.
2 Zmluva o dielo bude uzavretá podľa slovenského právneho poriadku a na prípadné riešenie sporov budú príslušné slovenské súdy a slovenské právne predpisy.
3 Verejný obstarávateľ uzavrie zmluvu v zmysle § 56 zákona o verejnom obstarávaní.. Uzavretá zmluva o dielo nesmie byť v rozpore so súťažnými podkladmi a s ponukou predloženou úspešným uchádzačom.
4 V zmluvných vzťahoch sa namiesto pojmu „uchádzač“ uvádza „ zhotoviteľ“ a namiesto pojmu “verejný obstarávateľ“ sa uvádza „objednávateľ“.
5 Uchádzač vo svojej ponuke predloží vyplnené obchodné podmienky dodania predmetu zákazky (návrh zmluvy v jednom vyhotovení), podľa Prílohy SP- Príloha č. 1 Návrh Zmluvy o dielo týchto súťažných podkladov, s doplnenými prílohami  , Návrh na plnenie kritérií, vrátane uvedenia svojich identifikačných údajov a uvedenia ostatných údajov vyznačených v zmluve na doplnenie. Verejný obstarávateľ požaduje v plnej miere akceptovať záväzky zmluvných strán, ktoré sú uvedené v tejto časti súťažných podkladov. Táto časť súťažných podkladov obsahuje požiadavky verejného obstarávateľa, ktoré nie je prípustné zo strany uchádzača meniť a dopĺňať. Návrh zmluvy vrátane jej príloh musí byť súčasťou ponuky uchádzača.
6 Uchádzači berú na vedomie skutočnosť, že ponuka každého uchádzača bude zverejnená v Profile verejného obstarávateľa  na webovej stránke Úradu pre verejné obstarávanie. Uchádzač v predloženej elektronickej kópii originálu ponuky zabezpečí ochranu osobných údajov v súlade so zákonom č. 18/2018  Z. z.  o ochrane osobných údajov v znení neskorších predpisov a údajov ( ďalej len zákon ochrane osobných údajov), ktoré sa považujú za dôverné podľa platného právneho poriadku Slovenskej republiky tak, že tieto údaje začierni. Verejný obstarávateľ v súvislosti  so zverejnením ponúk uchádzačov v Profile  verejného obstarávateľa nenesie zodpovednosť za akékoľvek porušenie práv a povinností, vyplývajúcich zo zákona o ochrane osobných údajov v znení neskorších predpisov, ani za akékoľvek porušenie práv a povinností vyplývajúcich z povinnosti uchádzača nakladať  s určitými údajmi ako dôvernými.
7 Uchádzač berie na vedomie skutočnosť, že verejný obstarávateľ ako povinná osoba v zmysle zákona  č. 340/2015 Z. z., ktorým sa mení a dopĺňa zákon  211/2000 Z. z. o slobodnom prístupe k informáciám a o zmene a doplnení niektorých zákonov,  podlieha povinnosti zverejňovania faktúr a objednávok a berie na vedomie právne účinky vyplývajúce 
z povinného zverejňovania zmlúv podľa príslušných ustanovení zákona č. 343/2018 Z. z., ktorým sa dopĺňa zákon
 č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony 
a predložením ponuky vyjadrujú svoj súhlas so zverejnením svojich identifikačných údajov uvedených na zmluve alebo inom doklade, ktorý sa povinne zverejňuje.

